
"IMPRIMATUR 2 


Datum Kaunae, die 4 oct. 1932 an, 


C. Šaulys, | 


Poteriai. 


Vardan Dievo, Tėvo ir Sūnaus ir Šventosios Dva- 
sios. Amen. 


1. Viešpaties Malda. 


Tėve mūsų, kurs esi danguje! teesie šventas 
Tavo Vardas; teateinie Tavo karalystė; teesie Tavo 
valia, kaip danguje taip ir ant žemės.  Kasdienės 
mūsų duonos duok mums šiandien ir atleisk mums 
mūsų kaltes, kaip ir mes atleidžiame savo kaltinin- 
kams; ir nevesk mus į pagundą, bet gelbėk mus nuo 
pikta. Amen. 


2. Angelo Pasveikinimas, 


Sveika Marija, malonės pilnoji! Viešpats su ta- 
vimi; tu pagirta tarp moterų ir pagirtas tavo įsčios 


Vaisius — Jėzus. Šventoji Marija, Dievo motina,“ 


melsk už mus nusidėjėlius dabar ir mūsų mirties va- 
landoje. Amen. 


3. Apaštalų Tikybos Išpažinimas, 


Tikiu į Dievą Tėvą visagalį, dangaus ir žemės 
Sutvėrėją; ir į Jėzų Kristų, vienatinį Jo Sūnų, mūsų 
Viešpatį; kursai prasidėjo iš Šventosios Dvasios, gi- 
mė iš Panos Marijos; kentėjo prie Pontijaus Piloto, 
buvo prikaltas prie kryžiaus, numiręs ir palaidotas; 
nužengė į pragarus, trečiąją dieną kėlės iš numirusi 
įžengė į dangų, sėdi dešinėje Dievo Tėvo visagalio; iš 
ten ateis gyvųjų ir mirusiųjų teisti. Tikiu į Šventąją 


Dvasią; šventąją visuotinę Bažnyčią, Šventųjų bendra- 
vimą; nuodėmių atleidimą; kūno iš numirusių atsi- 
kėlimą ir į amžinąjį gyvenimą. Amen. 


4, Dešimtis Dievo įsakymų. 

Aš esmi Viešpats, tavo Dievas, kurs tave išvedžiau 
iš Egipto žemės, iš nelaisvės namų. 

Pirmas: Neturėk kitų dievų, tiktai Mane vieną. 

Antras; Netark savo Viešpaties Vardo be reikalo. 

Trečias: Sekmadienį švęsk. 

Ketvirtas: Gerbk savo tėvą ir motiną. 

Penktas: Neužmušk. 

Šeštas: Nepaleistuvauk. 

Sekmas: -Nevok. 

Ašmas: Nekalbėk neteisiai prieš savo artimą. 

Devintas: Negeisk savo artimo moteries. 

Dešimtas: Negeisk nė vieno daikto, kurs yra tavo 
artimo. . 

Mylėk savo Viešpatį Dievą visa širdimi, visa sie- 
la, visu išmanymu, visomis jėgomis, o savo artimą —- 
kaip patsai save. 


5. Penki Bažnyčios Įsakymai. 

Pirmas: Bažnyčios įsakytas šventes švęsk; sek- 
madieniais ir šventėmis Mišių klausyk. 

Antras: Pasninkus pasninkauk. ! 

Trečias: Eik išpažinties bent vieną kartą metuo- 
se ir apie Velykas priimk Švenčiausiąjį Sakramentą. 

Ketvirtas: Draudžiamomis dienomis vestuvių su 
trukšmingu pasilinksminimų nekelk. 
" Penktas: Savo bažnyčią ir jos tarnus laikyti pa- 
Aėk. 

6. Keturios tiesos, krikščioniui būtinai žinotinos. 
1. Yra Dievas vienas“ trijuose asmenyse: Dievas 
Tėvas, Dievas Sūnus ir Dievas Šventoji Dvasia. 2. Ant- 
“rasis Švenčiausios Trejybės Asmuo, Dievo Sūnus, yra 
tapęs žmogum ir numiręs dėl mūsų išganymo. 3. Die- 
vas yra teisingas: už gerus darbus moka dangum, o 
už piktus pragaru baudžia. 4. Žmogaus siela nemir- 
štą. 


7. Septyni Saktamentai, arba regimieji Kristaus 
įstatyti ženklai Dievo malonei įsigyti. 

1. Krikštas. 2. Sutvirtinimas. 3. Švenčiausias Al- 
toriaus Sakramentas. 4. Atgaila. 5. Paskutinis Patepi- 
mas. 6. Kunigystė. 7. Moterystė. 

8. Penkios atgailos dalys. 

1. Nuodėmes atsiminti. 2. Už jas gailėtis. 3. Tvir- 
tai pasižadėti nebenusidėti. 4. Nuodėmes. išpažinti. 
5. Už jas atsiteisti. 

9, Septynios didžiosios nuodėmės. 

1. Puikybė. 2. Godumas. 3. Paleistuvavimas. 4. 
Pavydas. 5. Rūstumas. 6. Persivalgymas arba. pasigė- 
rimas. 7. Tingėjimas. 

10. Keturios nuodėmės dangaus keršto šaukiamos, 

1. Žmogaus nužudymas. 2. Sodomos nusidėjimas. 
3. Pavargėlių, našlių ir našlaičių spaudimas. 4. Už- 
mokesnio nusukimas tarnams ir darbininkams. 

11. šešios nuodėmės prieš Šventąją Dvasią. | 

1. Vilties netekimas būti išganytam. 2. Perdide- 
lis pasitikėjimas Dievo gailestingumu. 3. Prieštaravi- 


mas pripažintąjai Kristaus mokslo tiesai. 4. Pavydė- 
jimas artimui Dievo malonių. 5. Sukietėjimas nuodė- 
mėse. 6. Atgailos atidėliojimas iki mirčiai, 


12. Devynios svetimosios nuodėmės, 

1. Liepimas ką pikta daryti. 2. Patarimas ką pik- 
ta daryti. 3. Leidimas ką pikta daryti. 4. Kito pagy- 
rimas ką pikta darant. 5. Kitam padėjimas ką pikta 
daryti. 6. Prisidėjimas ką pikta daryti. 7, Tylėjimas 
kitam ką pikta -darant. 8, Kito nesutūrėjimas ką pik- 
ta darant. 9. Vogtų daiktų pasidalijimas ar jų slė- 
pimas. 


13, Trys žymiausieji geri darbai, 
1. Malda. 2. Pasninkas. 3. Išmalda. 


S 14, Trys Dieviškosios dorybės, 
“1. Tikėjimas. 2. Viltis. 3, Meilė. 


15. Keturios pagrindinės dorybės, 
1. Išmanymas. 2. Teisingumas. 3. Tvirtumas, 4. 
Susivaldymas. . 
16. Septynios didžiosios dorybės. 
1. Nuolankumas. 2. Duosnumas. 3. Skaistumas. 
4. Romumas. 5. Maldingumas. 6. Ąrtimo meilė. 7. 
Susivaldymas valgant ir geriant. 
17. Septynios Šventosios Dvasios dovanos, 


1. Išmintis. 2. Supratimas. 3. Sumanumas. 4. 


Tvirtumas. 5. Mokėjimas, 6, Maldingumas. 7. Dievo 
baimė, 

18, Septyni labdarybės darbai sielai. 
1. Nemokantį pamokyti. 2. Abejojančiam patarti. 
3. Nuliūdusį paguosti. 4. Pikta darantį sudrausti, 5, 
Pažaidas atleisti. 6. Nuoskaudas nukęsti. 7. Melstis 
už gyvus ir numirusius. 
19. Septyni labdarybės darbai kūnui, 


1. Alkaną papenėti. 2. Trokštantį pagirdyti. 3. 
Nuogą apdengti. 4. Pakeleivį į namus priimti. 5, Ka- 
linį sušelpti. 6. Ligonį lankyti. 7. Numirėlį palaidoti, 

20. Trys Evangelijos patarimai. 
1. Neturtas. 2. Skaistumas. 3. Paklusnumas. 
21. Paskutinieji daiktai. 

1. Mirtis. 2. Dievo teismas. 3. Dangus. 4. Pra- 

garas. 
* 
* * 

22. Garbė Dievui, Tėvui ir Sūnui ir Šventajai Dva- 
siai. Kaip buvo pradžioje, dabar ir visados ir per 


amžius. Amen. 
+ 


* * 
23. Viešpaties Angelas apreiškė Marijai: ir pra- 
sidėjo iš Šventosios Dvasios. 
Sveika Marija ir tt. 
Šitai aš Viešpaties tarnaitė: teesie man pagal Tavo 
žodį: 
Sveika Marija ir t.t. 
Ir žodis tapo Kūnu ir gyveno tarpe mūsų. Sveika 
Marija ir t.t. 
* :Ž * 
24. V. Amžinąjį atilsį duok joms, Viešpatie. R. Ir 
„amžinoji šviesa joms tešviečia! Amen. 

25. Į Angelą Sargą. 
Dievo Angele, mano Sarge, teikis mane, Tau Die- 
vo pavestąjį, sergėti, valdyti ir ginti. Amen. 


26. Prieš pamokas. 


Teikis atsiųsti Viešpatie, Šventosios Dvasios do- 
vanų mūsų protui apšviesti ir sielos jėgoms sustip- 
rinti. Palaimink mūsų tėvus, mokytojus ir tuos, kas 
mus veda į gera. Duok mums tvirtumo mokslams 
gerai išeiti Bažnyčios, Tėvynės ir žmonijos naudai. Per 
Kristų mūsų Viešpatį. Amen. 


27. Po pamokų. 


Ačiū Tau, Visagali Dieve, už mokslą ir už visas 
mums suteiktas gėrybes. Kurs gyveni ir viešpatauji 
per amžius. Amen. 

28. Visuotina išpažintis. 

Prisipažįstu visagaliui Dievui, švenčiausiai Mari- 
jai, visuomet Panai, šventam Mykolui  Arkangelui, 
šventam Jonui Krikštytojui, šventiems apaštalams Pet- 
rui ir Povylui, visiems šventiems ir tau, Tėve, kad la- 
bai daug nusidėjau mintimi, žodžiu ir darbu: mano 
kaltybė, mano kaltybė, mano didžiausia kaltybė. To- 
dėl prašau švenčiausią Mariją, visuomet Paną, šventą 
Mykolą Arkangelą, šventą Joną Krikštytoją, šventus 
Apaštalus Petrą ir Povylą, visus šventuosius ir tave, 
Tėve, melstis už mane į Viešpatį mūsų Dievą. 


TOYA PTA TAN PAS VAAT 


Katekizmas. 


Apie švento Kryžiaus ženklą, 


— Kaip katalikas pradeda visas maldas ir darbus? 
Katalikas pradeda visas maldas ir darbus žegno- 
< damasis. 
— Persižegnok! 
Vardan Dievo, Tėvo ir Sūnaus ir Šventosios Dva- 
sios. Amen. 
— Kokias paslaptis primėna Švento Kryžiaus žen- 
klas? 
vento Kryžiaus ženklas primena mums Šven- 
čiausios Trejybės ir Atpirkimo paslaptis. 


Krikščionių mokslo suskirstymas dalimis, 


— Ką kiekvienas žmogus pirmiausia turi žinoti? 

Kiekvienas žmogus pirmiausia turi žinoti, kam 
ji Viešpats Dievas sutvėrė, 

— Kam Viešpats Dievas mus sutvėrė? 

Viešpats Dievas mus sutvėrė, kad mes Jį pa- 
žintume, mylėtume, Jam ištikimai tarnautume ir nu- 
mirę danguje būtume. 

— Iš ko mokomės pažinti Dievą? 
Dievą pažinti mokomės iš katekizmo. 
— Kaip turime mylėti Viešpatį Dievą? 

Viešpatį Dievą turime mylėti visa širdimi, visa 

siela, visu protu, visomis jėgomis, 

— Kaip parodysime Viešpačiui Dievui savo meilę? 
Viešpačiui Dievui savo meilę parodysime ištiki- 
mai pildydami Jo įsakymus. 
—" Kiek dalykų reikalinga žmogaus išganymui? 
Žmogaus išganymui reikalinga keturi dalykai: 
1) gerai tikėti, 2) gerai daryti, 3) Sakramentai imti, 
4) melstis. 
— Kame yra pasakyta, kas reikia tikėti? 
Kas reikia tikėti, pasakyta „Apaštalų Tikybos Iš- 
pažinime“. 
— Kame pasakyta, kas reikia daryti? 
Kas reikia daryti, pasakyta „Dievo ir Bažnyčios 
Įsakymuose“. 
— Kame išdėstyta, kaip sakramentai reikia imti? 
Kaip Sakramentai imti, išdėstyta „Sakramentų 
moksle“. '« 
— Kame išdėstyta, kaip melstis? 
Kaip melstis, išdėstyta „Viešpaties Maldos ir An- 
gelo Pasveikinimo moksle“. 


MRNKTŲ 


L PIRMOJI DALIS, 
Apie tikėjimą, 
Apaštalų Tikybos Išpažinimas, 


— Kas yra Apaštalų Tikybos Išpažinimas? || 
Apaštalų Tikybos Išpažinimas yra trumpai iš- 
dėstytas krikščionių tikėjimas. 


Apie Dievą, 
„Tikiu į Dievą“. 
— Kas yra Dievas? 
Dievas yra dangaus ir žemės Sutvėrėjas ir Aukš- 
čiausias visų daiktų Viešpats. 
— Dėl ko sakai: Dievas yra dangaus ir žemės Su- 
tvėrėjas? 
Sakau Dievas yra dangaus ir žemės Sutvėrėjas 
dėl to, kad Dievas sutvėrė dangų ir žemę iš nieko. 
— Ar visada buvo Dievas? 
Dievas buvo visada ir bus per amžius, dėl to 
vadinasi Amžinasis. 
— Kur yra Dievas? 
Dievas yra visur: danguje, ant žemės ir kiek- 
vienoje vietoje. 
— Kodėl Dievo nematome, nors yra visur? 
Dievo nematome, nors yra visur, dėl to, kad 
Dievas yra gryniausia Dvasia. 
— Ar niekados nematysime Dievo? 
Viešpatį Dievą matysime danguje, jei pelnysime. 
— Ar mus mato Viešpats Dievas? 
Viešpats Dievas mus mato visada. Todėl mums 
reikia būti visados doriems. 

— Ar regi Viešpats Dievas mūsų mintis? 
Viešpats Dievas regi kiekvieno mūsų mintis. Dėl 
to reikia saugotis blogų minčių. 


Apie tris Dievo Asmenis, 
„Tikiu į Dievą Tėvą... ir į Jėzų Kristų... Jo Sūnų... Tikiu į 
Šventąją Dvasią“. 


— Kiek yra Dievų? 
Dievas yra vienas. 

— Keli yra Dievo asmenys? 
Dievo asmenys yra trys. 

— Kaip vadinasi Dievo asmenys? 

Dievo Asmenys vadinasi: Dievas Tėvas, Dievas 
Sūnus ir Dievas Šventoji Dvasia. 

— Ar Dievas Tėvas yra Dievas? 
Dievas Tėvas yra Dievas. 
— Ar Dievo Sūnus yra Dievas? 
Dievo Sūnus yra Dievas. 
— Ar Šventoji Dvasia yra Dievas? 
Šventoji Dvasia yra Dievas. 
— Kaip vadinasi visi trys Dievo Asmenys drauge? 

Visi trys Dievo Asmenys drauge vadinasi Šven- 

čiausioji Trejybė. 
— Kas gi yra Švenčiausioji Trejybė? 

Švenčiausioji Trejybė yra vienas Dievas trijuose 
Asmenyse: Dievas Tėvas, Dievas Sūnus, Dievas Šven- 
toji Dvasia. 

— Ar kuris tų Dievo Asmenų yra vyresnis arba 
šventesnis? 
Dievo asmenys yra savo tarpe visiškai lygūs. 
— Dėl ko visi Dievo Asmenys yra savo tarpe lygūs? 

Visi Dievo Asmenys yra savo tarpe lygūs, nes 
yra tiktai vienas Dievas. 
— Ar mes galime savo protu suprasti Švenčiau- 
siąją Trejybę? 

Švenčiausios Trejybės mes savo protu suprasti 
negalime ir dėl to vadiname tą mokslą tikėjimo pa- 
slaptimi. 

Apie pasaulio sutvėrimą, 
„Tikiu į Dievą... dangaus ir žemės Sutvėrėją“ 
— Ar pasaulis yra amžinas? 
Pasaulis nėra amžinas. 
— Kas sutvėrė pasaulį? 
Pasaulį sutvėrė Viešpats Dievas. 
— Iš ko Viešpats Dievas sutvėrė pasaulį? 
Viešpats Dievas sutvėrė pasaulį iš nieko. 
— Kaip Viešpats Dievas sutvėrė pasaulį? 
Viešpats Dievas sutvėrė pasaulį savo valia ir sa- 
vo žodžiu: Dievas tarė, ir pasaulis tapo. 
— Kam Viešpats Dievas leido pasaulį? 
Viešpats Dievas leido pasaulį savo garbei ir mū- 
sų laimei. 
— Per kelias dienas Dievas tvėrė pasaulį? 
Dievas tvėrė pasaulį per šešias dienas (laikotar- 
pius). 
Apie Angelų sutvėrimą. 
— Kurie yra tobuliausi Dievo sutvėrimai? 
Tobuliausi Dievo sutvėrimai yra Angelai ir 
žmonės. 
— Kas yra Angelai? 
Angelai yra grynos dvasios, neturinčios kūno. 
— Kokie buvo Angelai, kai juos V. Dievas sutvėrė? 

Angelai, kai juos V. Dievas sutvėrė, buvo geri ir 
laimingi. 
— Ar visi Angelai išliko laimingi? 
Ne visi Angelai išliko laimingi, daugelis jų nusi- 
dėjo ir dėl to liko nutremti į pragarą. 
— Ką daro gerieji Angelai? 
Gerieji Angelai garbina Dievą ir saugoja mus 
nuo pikta. 2 
— Kaip vadina Angelus, kurie saugoja mus nuo 
pikta? 
Angelai, kurie saugoja mus nuo pikta, vadinasi 
Angelo Sargai. 
— Kuo mes turime už tai atsilyginti Angelo Sar- 
gams? 
Angelo Sargams mes turime būti dėkingi ir jų 
globai atsidavę. 
— Kaip vadinasi tie Angelai, kurie dėl nusidėjimo 
liko nutremti į pragarą? 
Angelai, kurie dėl nusidėjimo liko nutremti į 
pragarą, vadinasi piktosios dvasios, arba velniai. 
— Ką daro piktosios dvasios? 
Piktosios dvasios gundo mus nusidėti. 
— Kam mus piktosios dvasios gundo? 
Piktosios dvasios mus gundo, kad taip pat bū- 
tume prakeikti, kaip ir jos. 
Apie žmogaus sutvėrimą, 
— Kas yra žmogus? 
Žmogus yra protingas Dievo sutvėrimas, turįs 
kūną ir sielą. 
— Iš ko Dievas sutvėrė pirmuosius žmones? 
Pirmuosius žmones Dievas sutvėrė iš žemės, 
— Kas yra siela? 

Siela yra žmogaus kūne esanti dvasia, kuri žmo- 
gų gaivina, valdo ir jame mąsto. . 
Iš ko Dievas sutvėrė žmogaus sielą? 
Žmogaus sielą Viešpats Dievas sutvėrė iš nieko 
ir įkvėpė ją į žmogaus kūną. 
— Į ką panašią sutvėrė Dievas žmogaus sielą? 
Žmogaus sielą Dievas sutvėrė panašią į Save. 
— Kaip vadinasi pirmieji žmonės? 
Pirmieji žmonės vadinasi Adomas ir Ieva. 
— Kame Viešpats Dievas apgyvendino pirmuosius 
žmones? 
Pirmuosius žmonės Dievas apgyvendino žemės 
Rojuje. 
— Kas buvo Rojus? 
Rojus buvo gražus, pilnas visokių vaisių, sodas. 
— Kaip gyveno Rojuje pirmieji tėvai? 
Pirmieji tėvai gyveno Rojuje labai laimingai, 
visko turėjo, ir nereikėjo jiems nei sirgti nei mirti. 
— Ką Viešpats Dievas įsakė pirmiesiems tėvams? 
Viešpats Dievas įsakė pirmiesiems tėvams ne- 
valgyti vaisiaus nuo vieno Rojaus medžio. 


Apie pirmojo žmogaus nuodėmę, 


— Ar ilgai pirmieji mūsų tėvai buvo Rojuje šventi 
ir laimingi? 

Pirmieji mūsų tėvai neilgai tebuvo Rojuje šventi 
ir laimingi: jie paragavo užgintojo vaisiaus, ir Vieš- 
pats Dievas juos nubaudė. 

— Kas sugundė nusidėti pirmuosius mūsų tėvus? 

Pirmuosius mūsų tėvus sugundė nusidėti pik- 
toji dvasia: ji, pasivertusi žalčiu, prikalbino Ievą val- > 
gyti užgintojo medžio vaisiaus. 

— Kaip Viešpats Dievas nubaudė už nelaikymą Jo 
įsakymo Adomą ir Ievą? 

Viešpats Dievas už nelaikymą Jo įsakymo už- 
darė Adomui ir Ievai dangų, išvarė juos iš Rojaus ir 
pasmerkė kenitėti, vargti ir mirti, 

— Kas ištiko žmones po nusidėjimo? 
Žmonės po nusidėjimo rados labai nelaimingi — 
nustojo Dievo malonės ir pasijuto linkę į piktą. 


— Ar Adomo ir Ievos nuodėmė tiktai juodu nelai-. 


mingu padarė? 

Adomo ir Ievos nuodėmė nelaimingus padarė ne 
tik juodu, bet visus žmones, nes jų nuodėmė ir baus- 
mė perėjo į visus žmones, ir visi žmonės gimsta nuo- 
dėmingi. 

— Kaip vadinasi ta nuodėmė, su. kuria visi žmonės 
gimsta? 

Toji nuodėmė, su kuria visi žmonės gimsta, va- 
dinasi įgimtoji nuodėmė. 

— Ar Viešpats Dievas amžinai atmetė žmonės nuo 
savo malonės? 

Viešpats Dievas amžinai neatmetė žmonių nuo 
savo malonės, bet tuoj pasigailėjo jų ir dar Rojuje 
prižadėjo jiems atsiųsti Išganytoją. 


Apie Dievo Sūnaus įsikūnijimą. 


„Gimė iš Panos Marijos“. 


— Kas buvo žmonių Išganytojas? 
Žmonių Išganytojas buvo Dievo Sūnus, kurs ta- 
po žmogumi, 
— Ką Viešpats Dievas aprinko Motina savo Sūnui? 
Viešpats Dievas Motina savo Sūnui aprinko 
Švenčiausią Paną Mariją. 

— Ką Dievas siuntė į Mariją, apreikšdamas, kad 
Ji turi būti Dievo Sūnaus Motina? 

Viešpats Dievas, apreikšdamas Marijai, kad ji 
turi būti Dievo Sūnaus Motina, siuntė į ją Archange- 
14 Gabrielių. 

— Kuriais žodžiais pasveikino Angelas Mariją? 

Angelas pasveikino Mariją šiais žodžiais: „Svei- 
ka, Marija, malonės pilnoji! Viešpats su Tavimi; Tu 
pagirta tarp moterų...“ 

— Ką atsakė Marija Angelui? 

Marija Angelui taip atsakė: „Šitai Aš Viešpaties 
tarnaitė, teesie Man Tavo žodžiu“. 

— Kokia paslaptis įvyko, tarus Marijai tuos 
žodžius? 

Tarus Marijai tuos žodžius, įvyko Dievo Sūnaus 
Įsikūnijimo paslaptis. 

— Ką reiškia Dievo Sūnaus Įsikūnijimas? 

Dievo Sūnaus Įsikūnijimas reiškia Dievo Sūnų 

priėmus žmogaus kūną ir sielą, arba tapus žmogumi. 
— Kur Dievo Sūnus tapo žmogumi? 

Dievo Sūnus tapo žmogumi įsčioje Švenčiausios 
Panos Marijos ir iš jos gimė. 

— Kieno galybe Dievo Sūnus tapo žmogumi? 

Dievo Sūnus tapo žmogumi Švenčiausios Dva- 
sios galybe. 

— Kam Dievo Sūnus tapo žmogumi? 

Dievo Sūnus tapo žmogumi mūsų išganymui. 

— Kaip vadinasi Dievo Sūnus, tapęs žmogumi? 

Dievo Sūnus, tapęs žmogumi, vadinasi Jėzus 
Kristus. 

— Kas yra Jėzus Kristus? 

Jėzus Kristus yra tikras Dievas, tiktas žmogus, 

žmonių Išganytojas. 

Apie Viešpaties Jėzaus gimimą, 


— Kame yimė Viešpais Jėzus? 

Viešpats Jėzus gimė Žydų žemėje, Betliejaus 
miestelyje. 

— Kokioje vietoje gimė Jėzus Kristus? 

Jėzus Kristus gimė menkoje kūtelėje. 

— Ko mus moko Viešpats savo vargingu ir netur- 
tingu gimimu? 

Viešpats Jėzus Savo vargingu ir neturtingų gi- 
mimu moko mus mylėti šio gyvenimo vargus ir ne- 
turtą. 

— Kas pirmiausia pasveikino gimusį V. Jėzų? 

Gimusį Viešpatį Jėzų pirmiausia pasveikino pie- 
menėliai, kuriems pranešė tai Angelas. 

— Kas po piemenėlių atėjo kūdikėlio, V. Jėzaus, 
sveikinti? 

Po piemenėlių Viešpaties Jėzaus sveikinti atėjo 
trys karaliai. 

— Iš kur trys karaliai buvo atėję? 

Trys karaliai atėjo iš Rytų šalies, 
— Kas tris karalius vedė į Betliejų? 

Į Betliejų tris karalius vedė stebuklinga žvaigždė. 
— Ko atnešė trys karaliai V. Jėzui? 

Trys karaliai atnešė Viešpačiui Jėzui aukso, 
smilkalo ir miros, 

— Kas norėjo nužudyti kūdikėlį V. Jėzų? 

Kūdikėlį Viešpatį Jėzų norėjo nužudyti karalius 
Erodas. 

— Ar nužudė Erodas V. Jėzų? 

Erodas Viešpaties Jėzaus nenužudė. 

— Kaip tai buvo, kad Erodas V. Jėzaus nenužudė? 

Erodas V. Jėzaus nenužudė dėl to, kad šv. Juo- 
Zapas, sapne Angelo perspėtas, pabėgo su. kūdikėliu 
Jėzumi ir Švenčiausia Jo Motina į Egipto žemę. 

— Kas buvo šv. Juozapas? 

Šv. Juozapas buvo šv. Marijos Panos sužieduo- 
tinis ir Viešpaties Jėzaus globėjas. 

— Ką padarė Erodas, neradęs V. Jėzaus? 

Erodas, neradęs Viešpaties Jėzaus, liepė išžudyti 
Betliejuje ir jo apylinkėje visus kūdikius iki dviejų 
metų. 

— Ar ilgai gyveno V. Jėzus Egipte? 

Viešpats Jėzus gyveno Egipte iki karaliaus Ero- 

do mirties. 


Apie V. Jėzaus jaunystę. 


— Kame gyveno V. Jėzus, sugrįžęs iš Egipto? 
Viešpats Jėzus, sugrįžęs iš Egipto, iki trisdešimt 
metų gyveno Nazarete su savo Motina ir su Juozapu, 
būdamas jiems paklusnus. 
— Kodėl Viešpats Jėzus buvo per trisdešimt metų 
paklusnus savo Motinai ir šv. Juozapui? 
Viešpats Jėzus buvo per trisdešimt metų paklus- 
nus savo Motinai ir šv. Juozapui, kad Jo pavyzdys 
mokytų vaikus, kaip jie turi tėvų klausyti. 


Apie V. Jėzaus krikštą, 


— Ką padarė Viešpats Jėzus, turėdamas trisdešimt 
mėtų? 
Viešpats Jėzus, turėdamas trisdešimt metų, nu- 
ėjo pas šv. Joną Rsikštytoja, kurs Jį pakrikštijo Jor- 
dano upėje. 

— Kas buvo tasai šv. Jonas Krikštytojas? 

Šv. Jonas Krikštytojas buvo didis pranašas, ku- 
ris kvietė žmones atgailos daryti ir taip rengtis Kristaus 
priimti. 

— Kodėl šv. Jonas vadinasi Krikštytojas? 

Šv. Jonas vadinasi Krikštytojas dėl to, kad 
krikštijo žmones, darančius atgailą. 

— Kodėl V. Jėzus norėjo priimti krikštą nuo šv. 
Jono? 

Viešpats Jėzus norėjo priimti krikštą nuo šv. 
Jono, kad mes atgailos ir nusižeminimo pasimoky- 
tume. 

— Kas atsitiko, krikštijant Viešpatį Jėzų? 

Viešpatį Jėzų krikštijant, atsivėrė dangus, ir 
Šventoji Dvasia karvelio pavidalu nužengė ant Jėzaus, 
ir buvo girdėti iš dangaus balsas: „Tasai yra Mano 
pa>nylėtasai Sūnus, Kurį aš pamėgau“. 


Apie 40 dienų pasninką ir velnio gundymą, 


— Ką V. Jėzus darė, priėmęs krikštą? 

V. Jėzus, priėmęs krikštą, nuėjo į dykumą ir te- 
nai pasninkavo keturias dešimtis dienų, nieko neval- 
gydamas ir negerdamas, paskui buvo piktosios dva- 
sios gundomas. 

— Kam V. Jėzųs leido velniui Save gundyti? 

V. Jėzus leido velniui Save gundyti, mus moky- 

damas, kaip reikia pagundos nugalėti. 
— Kuo reikia pagundos nugalėti? 

Pagundos reikia nugalėti malda, budėjimu, nu- 

sižeminimu ir savęs marinimu. 

Apie Apaštalų pašaukimą ir Evangelijos 
apsakinėjimą. 
— Ką darė V. Jėzus, išėjęs iš dykumos? 

Viešpats Jėzus, išėjęs iš dykumos, išsirinko dvy- 
lika mokinių ir pavadino juos Apaštalais. 

-— Ką darė V. Jėzus, išrinkęs Apaštalus? 

Viešpats Jėzus, išrinkęs Apaštalus, vaikščiojo su 
jais po Žydų žemę ir apsakinėjo Savo Dieviškąjį moks- 
14, pavadinęs jį Evangelija, tai yra, gera naujiena. 

— Ko V. Jėzus mokė Evangelija? 

V. Jėzus mokė Evangelija, į ką turime tikėti ir 
ką daryti, kad būtume išganyti. 

—: Kaip V. Jėzus įrodė žmonėms, jog jis yra lau- 
kiamasis Išganytojas? 

V. Jėzus įrodė žmonėms, kad jis yra laukiamasis 
Išganytojas, savo švenčiausiu gyvenimu, Dievišku 
mokslu, stebuklais ir pranašavimais. 

— Kokius stebuklus V. Jėzus padarė? 

V. Jėzus visagaliu savo žodžiu vandenį pavertė 

vynu, gydė ligonius, gaivino numirėlius ir Lt. 
— Kas surašė V. Jėzaus gyvenimą? 

V. Jėzaus gyvenimą surašė keturi Evangelistai: 

šv. Matas, šv. Morkus, šv. Lukas ir šv. Jonas. 


Apie Paskutinę Vakarienę. 


— Ką padarė V. Jėzus Didžiajame Ketvirtadienyje? 
V. Jėzus Didžiajame Ketvirtadienyje atliko Pas- 
kutinę Vakarienę ir tenai valgė su Apaštalais Velykų 
avinėlį. 
— Ką reiškia Velykų avinėlis? 

Velykų avinėlis reiškia V. Jėzų Kristų aukojamą 
ant kryžiaus. 

— Kurį Sakramentą įsteigė V. Jėzus per Paskutinę 
Vakarienę? 

V. Jėzus per Paskutinę Vakarienę įsteigė Šven- 
čiausią Savo Kūno ir Kraujo Sakramentą. 

— Kaip įsteigė V. Jėzus Švenčiausią Savo Kūno ir 
Kraujo Sakramentą? 

V. Jėzus Švenčiausią Savo Kūno ir Kraujo Sa- 
kramentą taip įsteigė: pirma paėmė duoną ir pavertė 
ją Savo Kūnu, sakydamas: „Čia yra Mano Kūnas“, 
paskui paėmė vyną ir pavertė jį Savo Krauju, tarda- 
mas: „Čia yra Mano Kraujo taurė“, 

— Kam V. Jėzus davė valgyti Savo Kūną ir Krauia? 

V. Jėzus Savo Kūną ir Kraują davė valgyti 
Apaštalams. 

— Kokią V. Jėzus davė tuomet Apaštalams valdžią? 

V. Jėzus davė tuomet Apaštalams valdžią taip 
pat duoną ir vyną paversti V. Jėzaus Kūnu ir Krauju. 

— Kam teko nuo Apaštalų valdžia paversti duoną 
ir vyną V. Jėzaus Kūnu ir Krauju? - 

Valdžia paversti duoną ir vyną V. Jėzaus Kūnu 
ir Krauju teko nuo Apaštalų vyskupams ir kunigams. 


Apie V..Jėzaus prikalimą "prie kryžiaus. 
„Kentėjo prie Pontijaus Piloto, buvo prikaltas prie kryžiaus, 
numirė ir palaidotas nužengė į pragarus“. 

— Kada V. Jėzus buvo prikaltas prie kryžiaus? 

V. Jėzus buvo prikaltas prie kryžiaus Didžiaja- 
me Penktadienyje. k 2 

— Kame buvo V. Jėzus prikaltas prie kryžiaus? 
V. Jėzus buvo prikaltas prie kryžiaus ant Kal- 
varijos kalno tarp dviejų piktadarių. 
— Kas V. Jėžų pasmerkė prikalti prie kryžiaus? 
Viešpatį Jėzų prikalti prie kryžiaus pasmerkė 
Pontijus Pilotas, Romos ciesoriaus vietininkas. 
— Už ką V. Jėzus meldėsi prikaltas prie kryžiaus? 
V. Jėzus prikaltas prie kryžiaus meldėsi už tuos, 
kurie jį prikalė. 
— Kam pavedė V. Jėzus mirdams Savo Motiną? 
V. Jėzus mirdamas Savo Motiną pavedė šv. Jo- 
nui Apaštalui, 
— Kurie stebuklai atsitiko, mirštant V. Jėzui? 
V. Jėzui 'mirštant, saulė aptemo, žemė drebėjo, 
uolos plyšo ir daugelis šventųjų atsikėlė iš numirusių. 
— Kur padėjo mokiniai numirusio V. Jėzaus kūną? 
Mokiniai numirusio V. Jėzaus kūną nuėmė nuo 
kryžiaus ir palaidojo naujame karste. 
— Kur nuėjo V. Jėzaus vėlė, atsiskyrus nuo kūno? 
V. Jėzaus vėlė, atsiskyrus nuo kūno, nuėjo į pra- 
garus, arba Abraomo prieglobstin. 
— Kas buvo Abraomo prieglobstis? 
Abraomo prieglobstis buvo vieta, kurioje teisin- 
gų žmonių vėlės. laukė Išganytojo ateinant. 
— Kam V. Jėzus kentėjo ir mirė? 
V. Jėzus kentėjo ir mirė, kad Dievui atlygintų už 
mūsų nuodėmes ir mus išganytų. 
— Ar galima dabar gauti išganymas? 
Išganymas dabar galima gauti, jei tiktai pix 
sime, kas išganymui reikalinga. 

Apie V. Jėzaus atsikėlimą iš numirusių. 
„Trečią dieną kėlėsi iš numirusių“ 


— Kuomet V. Jėzus atsikėlė iš numirusių? 
Viešpats Jėzus atsikėlė iš numirusių trečią die- 
ną po mirties. Buvo tai Velykų šventė. 
— Iš kur sužinojo V. Jėzaus priešininkai Jį atsikė- 
lus iš numirusių? 
V. Jėzaus priešininkai sužinojo Jį atsikėlus iš 
numirusių nuo kareivių, sergėjusių karstą. 
— Iš kur sužinojo V. Jėzaus mokiniai Jį atsikėlus 
iš numirusių? 
V. Jėzaus mokiniai sužinojo Jį atsikėlus iš numi- 
rusių iš paties V. Jėzaus, kuris su jais gyveno ant že- 
mės dar 40 dienų. i 


Apie V. Jėzaus įžengimą į dangų. 
„Įžengė į dangų, sėdi dešinėje Dievo Tėvo Visagalio“. 


— Kuomet V. Jėzus įžengė į dangų? 
V. Jėzus įžengė į dangų keturiasdešimtą dieną 
po Savo atsikėlimo iš numirusių. 
— Ką darė V. Jėzus ant žemės per keturias dešim- 
tis dienų, kėlęsis iš numirusių? 
Per keturias dešimtis dienų, kėlęsis iš numirusių, 
V. Jėzus mokė Apaštalus, kaip vesti žmonės išga- 
nyman. 2 
— Ką įsakė V. Jėzus Apaštalams, žengdamas i 
dangų? 
V. Jėzus, žengdamas į dangų, įsakė Apaštalams 
neiti iš Jeruzolimo, kol gaus Šventąją Dvasią. 
— Iš kurios vietos įžengė V. Jėzus į dangų? 
V. Jėzus įžengė į dangų iš Alyvų kalno.: 
— Kas matė, kaip V. Jėzus žengė į dangų? 

Kaip V. Jėzus įžengė į dangų, matė Marija, 
Apaštalai ir daugelis mokinių. 
— Ką Viešpats Jėzus, žengdamas į dangų, suteikė 
Apaštalams? 
V. Jėzus, žengdamas į dangų, suteikė Apašta- 
lams Savo palaiminimą. 
— Ar V. Jėzus sugrįš ant žemės? 
V. Jėzus dar sugrįš ant žemės, visiems regint, 
pasaulio pabaigoje paskučiausio teismo daryti. 


Apie Šventosios Dvasios atsiuntimą. 


— Kur ėjo Apaštalai, V. Jėzui įžengus į dangų? 

V. Jėzui įžengus į dangų, Apaštalai grįžo į Je- 
ruzolimą, į Paskutiniosios Vakarienės namus, 

— Ką darė Apaštalai Paskutiniosios Vakarienės na- 
muose, Kristui į dangų įžengus? 

Apaštalai, Kristui į dangų įžengus, meldėsi 
Paskutiniosios Vakarienės namuose,  rengdamiesi 
Šventosios Dvasios priimti. 

— Kas tai yra Šventoji Dvasia? 

Šventoji Dvasia yra tai eašiasių Švenčiausios 
Trejybės Asmuo. 

— Iš ko. paeina Šventoji Dvasia? 

Šventoji Dvasia paeina iš Dievo Tėvo ir Dievo 
Sūnaus. 

— Kada Šv. Dvasia nužengė į Apaštalus? 
Šv. Dvasia nužengė į Apaštalus Sekminių dieną. 
— Kokiu pavidalu nužengė Šventoji Dvasia į Apaš- 
talus? 

Šventoji Dvasia nužengė į Apaštalus ugnies lie- 

žuvių pavidalu. 

— Ar tik vieni apaštalai buvo Paskutiniosios Va- 
karienės kambary Šv. Dvasios atėjimo metu? 

Šventosios dvasios atėjimo metu Paskutinės Va- 
karienės kambaryje buvo dar Švenč. Panelė ir dau- 
gelis mokinių. 

— Ar visi buvusieji Paskutinės Vakarienės kam- 
baryje Šventosios Dvasios atėjimo metu, gavo Šven- 
tąją Dvasią? 

Visi, buvusieji Paskutiniosios Vakarienės kam- 
baryje, gavo Šventosios Dvasios ir tuojau pradėjo 
kalbėti visomis kalbomis. 

— Ką darė Apaštalai, sulaukę Šv. Dvasios? 

Apaštalai, sulaukę Šv. Dvasios, išsiskirstė po 
visą pasaulį apsakinėti Šventosios Evangelijos ir pa- 
traukė į Kristų daugybę žmonių visuose žemės kraš- 
tuose. 


Apie Katalikų Bažnyčią. 
„Šventąją visuotiną Bažnyčią“. 


— Kas yra Katalikų Bažnyčia? 

Katalikų Bažnyčia yra visi tie žmonės, kurie 

tiki į Kristaus mokslą ir klauso Šv. Tėvo. 
— Kas įsteigė Katalikų Bažnyčią? 

Katalikų Bažnyčią įsteigė V. Jėzus. 

— Kas yra Vyriausias Katalikų Bažnyčios Valdy- 
tojas? 

Vyriausias Katalikų Bažnyčios Valdytojas ir ne- 
regimoji jos Galva yra patsai V. Jėzus, o regimoji 
Bažnyčios Galva yra Šventasis Tėvas, arba Popiežius, 
V. Jėzaus vietininkas. 

— Kas buvo pirmasis V. Jėzaus Vietininkas? 

Pirmasis Viešpaties Jėzaus vietininkas buvo šv. 
Petras Apaštalas. 

— Kada V. Jėzus paskyrė šv. Petrą Popiežium? 

Viešpats Jėzus paskyrė šv. Petrą Popiežiumi, 
kada tarė: „Tu esi uola, ir ant tos uolos pastatysiu 
Savo Bažnyčią, o pragaro vartai neįveiks jos, ir tau 
duosiu dangaus karalystės raktus“. 

— Kam teko Popiežiaus valdžia, mirus šv. Pel- 
rui? 

Mirus šv. Petrui, Popiežiaus valdžia teko Romos 
vyskupams, kurie yra šv. Petro įpėdiniai. 

— Ar Popiežiaus valdžia visados yra Bažnyčiai 
reikalinga? 

Popiežiaus valdžia visados yra Bažnyčiai rėika- 
linga, nes, nėsant Bažnyčioje Popiežiaus, nebūtų joje 
galybės, sutikimo ir vienybės. 

— Kaip vadinasi dabartinis Popiežius? 

Dabartinis Popiežius vadinasi Pijus XI. 

— Kam V. Jėzus įsteigė Bažnyčią? 
V. Jėzus įsteigė Bažnyčią, kad visi žmonės gau- 
tų išganymą. 
Apie Bažnyčios žymes. 
— Kiek yra Bažnyčios žymių, iš kurių pažįstame 
tikrąją Kristaus Bažnyčią? 

Žymių, iš kurių pažįstame tikrąją Kristaus Baž- 
nyčią, yra keturios. Kristaus Bažnyčia yra: 1. viena, 
2. šventa, 3. visuotina, 4. apaštališka. 

— Kodėl Kristaus Bažnyčia turi būti viena? 

Kristaus Bažnyčia turi būti viena, nes vienas 
yra Dievas ir viena tiesa, vienas tad turi būti ir tikė- 
jimas. 

— Ar Katalikų Bažnyčia yra viena? 

„Katalikų Bažnyčia yra viena, nes išpažįsta vie- 
ną tikėjimą, vartoja tuos pačius šv. Sakramentus ir 
turi vieną galvą — Popiežių. 

— Ar Katalikų Bažnyčia yra šventa? 

Katalikų Bažnyčia yra šventa, nes 1. Bažny- 
čios neregima galva, V. Jėzus, yra šventas, 2. jos 
mokslas, Sakramentai — šventi. 3, Bažnyčia veda 
žmonės į šventumą ir visados turėjo ir turi šventųjų. 

— Kodėl V. Jėzus norėjo, kad Jo Bažnyčia būtų 
visuotina? 

Viešpats Jėzus norėjo, kad Jo Bažnyčia būtų 
visuotina, nes norėjo, kad visi visų laikų ir vietų žmo- 
nės būtų išganyti. 

— Ar Katalikų Bažnyčia yra visuotina? 

Katalikų Bažnyčia yra visuotina, nes ji gyvuoja 
nuo Kristaus laikų ir visame pasauly plečiasi. 

— Ar Katalikų Bažnyčia yra apaštališka? 

Katalikų Bažnyčia yra Apaštališka, nes jos 
mokslas yra Apaštalų mokslas ir jos valdytojai vys- 
kupai yra Apaštalų įpėdiniai. 

— Kodėl Katalikų Bažnyčia vadinasi Romos Ka- 
talikų Bažnyčia? 

Katalikų Bažnyčia vadinasi Romos Katalikų | 
Bažnyčia dėl to, kad regimoji jos galva, Popiežius, | 
yra Romos vyskupas. 

— Ar gali Popiežius paklysti, mokydamas tikėji- 
mo ir dorovės, Vyriausias Bažnyčios Mokytojas bū- 
damas? 

Popiežius, mokydamas tikėjimo ir dorovės, Vy- 
riausias Bažnyčios Mokytojas būdamas, Šventosios 
Dvasios pagalba yra neklaidingas. 

Apie Šventųjų bendravimą. 
„Šventųjų bendravimą“. 


— Kaip suprantame šventųjų bendravimą? 

Šventųjų bendravimą suprantame taip:  šven- 
tieji danguje, katalikai ant žemės ir kentančios vėlės 
skaistykloje yra vienos Kristaus Bažnyčios vaikai ir 
gali vieni kitiems padėti savo nuopelnais. 

— Kaip gali žemės gyventojai padėti skaistyklos 
vėlėms? 

Žemės gyventojai gali padėti skaistyklos vėlėms 
malda, pasninku, išmaldomis, atlaidais ir ypač šv. 
Mišiomis. 

— Kaip gali mums padėti šventieji danguje? 

Šventieji danguje gali mums padėti, mus užtar- 
dami pas Dievą. 


Apie nuodėmių atleidimą. 
„Nuodėmių atleidimą“. 
.  — Ką išpažįstame, sakydami: „Tikiu... nuodėmių 
atleidimą“? 

Sakydami: „Tikiu... nuodėmių atleidimą“, mes 
išpažįstame, kad Katalikų Bažnyčioje galima gauti 
nuodėmių atleidimas. 

— Kas. suteikia Katalikų Bažnyčiai galią nuodė- 
mes atleisti? 

Galią nuodėmes atleisti Katalikų Bažnyčiai su- 
teikė patsai V. Jėzus. 

— Per kuriuos Sakramentus gauname nuodėmių 
atleidimą? 

Nuodėmių atleidimą gauname per Krikšto ir 
Atgailos Sakramentus. 


ų 

— Ar visos nuodėmės gūli būti atleistos? 


Visos nuodėmės, kad ir! didžiausios, gali būti 
atleistos. 


Apie mirtį ir apie iš numirusių atsikėlimą, 
„Kūno iš numirusių atsikėlimą“. 
— Kas yra mirtis? 
Mirtis yra atsiskyrimas sielos nuo kūno. 
— Kodėl mirtis atsirado pasauly? 

Mirtis pasauly „atsirado dėl pirmųjų tėvų nuo- 
dėmės. 

— Kur eina žmogaus vėlė tuojau po mirties? 

Žmogaus vėlė tuojau po mirties eina į Dievo 
teismą. 

— Kas ištinka žmogaus kūną tuojau po mirties? 

Žmogaus kūnas tuoj po mirties genda ir virsta 
dulkėmis. 

— Ar mirusiųjų kūnai amžinai bus dulkėmis išsi- 
skirstę? 

Mirusiųjų kūnai nebus amžinai dulkėmis išsi- 
skirstę, bet paskutinio teismo dieną atsikels iš numi- 
rūsių. 

— Kam žmonių kūnai kelsis iš numirusių? 

Žmonių kūnai kelsis iš numirusių, kad drauge 


su siela dalyvautų  amžinoje laimėje ar bausmėje, 
kaip kad dalyvavo geruose ir piktuose darbuose, 


= 


Apie paskutinį teismą, 


— Kas bus žmonėms, atsikėlus iš numirusių? 

Žmonėms, alsikėlus iš numirusių, bus pasku- 
tinis, arba visuotinis, teismas. 

—- Dėl ko teismas, atsikėlus iš numirusių, vadinasi 
visuotinis? 

Teismas, atsikėlus iš numirusių, vadinasi visuo- 
tinis dėl to, kad tuomet bus V. Jėzaus teisiami visi 
žmonės. 

— Dėl ko teismas, atsikėlus iš numirusių vadinasi 
paskutinis? 

Teismas, atsikėlūs iš numirusių, vadinasi pas- 
kutinis dėl to, kad bus pasaulio pabaigoje. 

— Kaip paskutinis teismas įvyks? 

Paskutinis teismas įvyks taip: pirmiausia An- 
gelai atskirs geruosius nuo piktųjų, geruosius pasta- 
tys dešinėje, o bloguosius kairėje; tuomet V. Jėzus 
sėsis didžioje garbėje ir pasakys savo ištarmę. 

— Kokią ištarmę pasakys V. Jėzus paskutiniame 
„teisme geriesiems? 

Geriesiems paskutiniame teisme V. Jėzus pasa- 
kys tokią ištarmę: „Ateikite, pagirtieji, imkite kara- 
lystę, sutaisytą jums nuo pasaulio įkūrimo“. Mat. 
25, 34. 

— Kokią ištarmę pasakys V. Jėzus paskutiniame 
leisme piktiesiems? 

Piktiesiems paskutiniame teisme V. Jėzus pasa- 
kys tokią ištarmę: „Eikite nuo manęs, prakeiktieji, 
į amžiną ugnį“. Mat. 25,41. 

— Kur eis gerieji ir piktieji, išgirdę V. Jėzaus iš- 
tarmę paskutiniame teisme? 

Išgirdę V. Jėzaus ištarmę paskutiniame teisme, 
gerieji eis į dangų, kur amžinai linksminsis, o piktieji 
į pragarą, kur amžinai kentės. 

Apie atskirąjį kiekvieno žmogaus teismą, 

— Ar yra mirusiam žmogui prieš paskutinį teismą 
kitas teismas? 

Mirusiam žmogui prieš paskutinį teismą yra dar 
kitas, atskiras teismas. 

— Kada esti mirusiam žmogui atskirasis teismas? 

Atskirasis teismas mirusiam žmogui esti tuojau 
po mirties. 

— Kur eina žmogaus vėlė po atskiro teismą? 

Po atskiro teismo žmogaus vėlė eina arba į dan- 
gų, arba į skaistyklą, arba į pragarą, . kur kas užsi- 
tarnavo. 

— Kam V. Dievas be atskirojo teismo darys dar vi- 
suotinį? 

Viešpats Dievas be atskirojo teismo darys dar 
visuotinį, kad visam pasauliūi parodytų savo teisingu- 
mą, gerųjų nekaltumą, o piktųjų nedorumą. 

Apie dangų, skaistyklą, pragarą. 
„Tikiu... amžinąjį gyvenimą“. 
— Ką išpažįstame, sakydami: „Tikiu... amžinąjį 
gyvenimą“? Ė 

Sakydami: „Tikiu... amžinąjį gyvenimą“, išpa- 
žįstame, kad po mirties prasidės žmonėms kitas gyve- 
nimas, kurs geriesiems bus amžinai laimingas, o pik- 
tiesiems amžinai nelaimingas. 

— Kas yra skaistykla? 

Skaistykla yra vieta, kur mirusiųjų vėlės kenčia 

laikiną bausmę už savo nuodėmes, 


p 

— Kurių žmonių vėlės eina po mirties į skaistyklą? 
Į skaistyklą eina po mirties vėlės tų žmonių, 
kurie mirė su mažomis nuodėmėmis arba neatsilygi- 
nę Dievui už atleistąsias sunkias nuodėmes. 
— Ką kenčia vėlės skaistykloje? 
Vėlės skaistykloje kenčia ugnies kančią ir didelį 
skausmą, kad Dievo negali matyti, 
— Kur eina vėlės iš skaistyklos? 
Vėlės iš skaistyklos eina į dangų. 
— Ar bebus po paskutinio teismo skaistykla? 
Po paskutinio teismo skaistyklos nobebiūi, bus 
tiktai dangus ir pragaras? 
— Kas yra pragaras? 
Pragaras yra vieta, kame prakeiktieji per am- 
žius kenčia didžiausias kančias. 
— Ką Dievas skiria į pragarą? 
Dievas skiria į pragarą tuos, kurie be atgailos 
miršta sunkiuose nusidėjimuose. 
— Ką reiškia paskutinis Apaštalų Tikybos Išpaži- 
nimo žodis „Amen“? 
Paskutinis Apaštalų Tikybos Išpažinimo žodis 
„Amen“ reiškia: visa, kas kalbėta Apaštalų Tikybos 
Išpažinime, yra tikra tiesa. 


III ANTROJI DALIS, 


Apie įsakymus. 
— Ar pakanka išganymui gauti vien gerai tikėti? 
Kad gautume išganymą, nepakanka vien gerai 
tikėti, bet reikia dar gerai daryti, arba gerai elgtis. 
— Kur yra pasakyta, kaip mes turime elgtis? 
Kaip mes turime elgtis, yra pasakyta Dievo ir 
Bažnyčios įsakymuose. 
— Kuris yra visų didžiausias Dievo įsakymas? 
Visų didžiausias Dievo įsakymas yra: „Mylėk 
savo Viešpatį Dievą visa širdimi, visa siela, visu išma- 
nymu, visomis jėgomis, o savo artimą — kaip pats 
save“. 
— Kas yra mūsų artimas? 
Mūsų artimas yra kiekvienas žmogus: katalikas 
ir nekatalikas, lietuvis ir nelietuvis, draugas ir prie- 
šas. 


Apie dešimtį Dievo įsakymų. 
— Kodėl dešimtis įsakymų vadinasi Dievo įsaky- 
mais? 
Dešimtis įsakymų vadinasi Dievo įsakymais dėl 
to, kad Viešpats Dievas davė juos žydams per Moizę. 
— Kuomet V. Dievas davė žydams dešimtį įsaky- 
mų? 
V. Dievas davė žydams dešimtį įsakymų, kada 
žydus išvedė iš Egipto vergijos. 
— Kame V. Dievas davė žydams dešimtį įsakymų? 


V. Dievas davė dešimtį įsakymų ant Sinajaus 
kalno, 


šis 

— Ar krikščionys turi laikyti dešimtį Dievo įsa- 
kymų? 

Dešimtį Dievo įsakymų krikščionys turi laikyti, 
nes V. Jėzus liepė visiems juos pildyti. 

1. Apie pirmąjį Dievo įsakymą. . 
— Kuris yra pirmasis Dievo įsakymas? 

Pirmasis Dievo įsakymas yra: „Neturėk kitų 
dievų, tiktai Mane vieną“. 

— Ką draudžia V. Dievas pirmuoju įsakymu? 

Pirmuoju įsakymu V. Dievas draudžia mums 
tikėti į netikrus dievus. 

— Kuriomis nuodėmėmis nusidedame pirmajai 
įsakymui? 

Pirmajam įsakymui nusidedame šiomis nuodė- 
mėmis: bedievybe, stabmeldybe ir burtais. 

— Kuomet nusidedame burtais? 

Burtais nusidedame, jei bijome tokių daiktų, 
kurie patys pakenkti negali, arba ieškome pagalbos 
daiktų, kurie patys jos duoti negali, kaip va: jei no- 
rime išgyti per užkalbėjimą, ateitį sužinoti nuo bur- 
tininko arba iš sapnų ir t.t. 

— Kuo mes duodame V. Dievui aukščiausią garbę? 

V. Dievui aukščiausią garbę duodame tikėjimu, 
viltimi, meile ir malda. 

— Ar kiekvienas tikėjimas duoda išganymą? 

Išganymą duoda ne kiekvienas tikėjimas, bet 
tik tikras katalikų tikėjimas, kurį įsteigė V. Jėzus. 

2. Apie antrąjį Dievo įsakymą. 


— Kuris yra antrasis Dievo įsakymas? 
Antrasis Dievo įsakymas yra: „Netark savo 
Viešpaties Vardo be reikalo“, š 

— Ką mums V. Dievas draudžia antruoju įsaky- 
mu? 

Viešpats Dievas antruoju įsakymu draudžia 
mums niekinti Dievo vardą. 

— Kuomet niekiname Dievo vardą? 

Dievo vardą niekiname: 1. jei be pagarbos ta- 
riame Dievo vardą, 2. jei meluodami arba be reikalo 
prisiekiame, 3. jei neišpildome Dievui padarytų įža- 

„ dų, 4. jei piktžodžiaujame Dievui. 
— Kuomet gali krikščionis prisiekti? 

Krikščionis gali prisiekti tik svarbiam reikalui 
ir tai vien tiesai patvirtinti. 

— Kaip nusidėda tas, kas neteisingai prisiekia? 

Jei neteisingai prisiekia, sunkiai nusideda, o jo 
nuodėmė vadinasi kreiva priesaika. 


3, Apie trečiąjį Dievo įsakymą. 


— Kuris yra trečiasis Dievo įsakymas? 
Trečiasis Dievo įsakymas yra: „Sekmadienį 
švęsk“. 
— Kas reikia daryti šventomis dienomis? 
Šventomis dienomis reikia eiti į bažnyčią klau- 
syti mišių, pamokslo ir melstis. 
— Kas nedera krikščioniui šventomis dienomis da- 
ryti? 
Šventomis dienomis krikščioniui nedera sunkūs 
darbai dirbti. 


4. Apie ketvirtąjį Dievo įsakymą. 


— Kuris yra ketvirtasis Dievo įsakymas? 
Ketvirtasis Dievo įsakymas yra: „Gerbk savo 
tėvą ir motiną“. 

— Ką Dievas liepia ketvirtuoju įsakymu? 
Ketvirtuoju įsakymu Dievas liepia tėvus mylėt 
ir reikale šelpti, jų klausyti ir juos gerbti. 
— Kaip reikia tėvai mylėti? 
Tėvai reikia mylėti visa širdimi ir visuomet. 
— Kaip reikia tėvų klausyti? 
Tėvų reikia klausyti greit ir visuose dalykuose. 
— Kuomet neturime tėvų klausyti? 
Tėvų neturime tada klausyti, jei liepia daryti 
prieš Dievo įsakymus. 
— Ką dar turime gerbti taip, kaip tėvus? 
Taip, kaip tėvus, turime dar gerbti globėjus, 
dvasiškius, mokytojus ir vyresniuosius. 


5, Apie penktąjį Dievo įsakymą, 


— Koks yra penktasis Dievo įsakymas? 

Penktasis Dievo įsakymas yra „Neužmušk““. 

— Kas draudžiama penktuoju Dievo įsakymu? 

Penktuoju Dievo įsakymu draudžiama žudyti 
kiekvienas žmogus. 

— Ar V. Dievas penktuoju įsakymu vien tik žudyti 
draudžia? 

Viešpats Dievas penktuoju įsakymu draudžia 
ne tik žudyti, bet ir mušti, žeisti, sveikatai kenkti, 
piktinti; be to, keikti ir nekęsti. 

— Ar galima priešas žudyti? 

Priešas, kurs neužpuola, žudyti negalima, bet, 
jam užpuolus, galima gintis. 

— Ar leista yra pačiam nusižudyti? 

Nusižudyti pačiam yra neleista, o kas žudosi, 
nusideda sunkia nuodėme. 

— Ar leista yra žudyti gyvuliai ir paukščiai? 

Gyvuliai ir paukščiai, reikalui esant, leista yra 

žudyti, bet neleista be reikalo jie kankinti, 
— Ką reiškia piktinti? 

Piktinti reiškia savo piktu pavyzdžiu  gundyti 
artimas nusidėti. 

— Dėl ko penktasis įsakymas draudžia piktinti ar- 
timą? S 

Penktasis įsakymas draudžia piktinti artimą dėl 

to, kad piktindamas artimą, žudo jo sielą. 
6. Apie šeštąjį ir devintąjį Dievo įsakymus, 
— Kokis yra šeštasis Dievo įsakymas? 
Šeštasis Dievo įsakymas yra: „Nepaleistuvauk“. 
— Kokis yra devintas Dievo įsakymas? 

Devintas Dievo įsakymas yra: „„Negeisk savo ar- 
timo moteries“. 

— Ką draudžia Dievas šeštuoju ir devintuoju įsa- 
kymu? 

Šeštuoju ir devintuoju įsakymu Dievas drau- 
džia mums begėdiškai daryti, kalbėti, geisti, žiūrėti, 
mąstyti. 

— Kuomet begėdiškos mintys ir geiduliai nėra nuo- 
dėmė? 

Begėdiškos mintys ir geiduliai nėra nuodėmė, 
kai mes jų nenorime, kratomės ir stumiame nuo sa- 
vęs. 

— Kas reikia daryti, kad apsigintume nuo begė- 
diškų minčių ir geidulių? 

Kad apsigintume nuo begėdiškų minčių ir gei- 
dulių, reikia: 1. vengti tinginiavimo; 2. prisiminti, 
kad Dievas visa mato ir kad Kristus dėl mūsų begė- 
diškų minčių buvo erškėčiais vainikuotas; 3. melsti 
Dievo ir Šv. Panelės pagalbos. 

7. Apie sekmąjį Dievo įsakymą. 


— Kokis yra sekmasis Dievo įsakymas? 

Sekmasis Dievo įsakymas yra: „Nevok“. 

— Ką draudžia V. Dievas sekmuoju įsakymu? 

Sekmuoju įsakymu V. Dievas draudžia mums 
skriausti artimą turtu. 

— Kuomet skriaudžiame artimą turtu? 

Artimą skriaudžiame turtu, kai vagiame, gadi- 
name daiktus, apgaudinėjame, nemokame skolų, sa- 
vinamės rastus daiktus ir t.t. 

— Ką turime padaryti, nuskriaudę artimą turtu? 

Nuskriaudę artimą turtu, turime atlyginti 
skriaudą: „Nebus atleista kaltybė, kol nebus išlyginta 
neteisybė“. 


8. Apie aštuntąjį Dievo įsakymą, 


— Kokis yra aštuntasis Dievo įsakymas? 

Aštuntasis Dievo įsakymas yra: ,„,Nekalbėk ne- 
teisiai prieš savo artimą“. 

— Ką draudžia Dievas aštuntuoju įsakymu? 

Aštuntuoju įsakymu Dievas draudžia meluoti, 
apkalbinėti, šmeižti, neteisingai skųsti, neteisingai 
liudyti, be pamato įtarti ir svetimas paslaptis išduoti. 

— Ką turi daryti, kas artimą neteisingai apkalbėjo 
ar apšmeižė? 

Kas artimą neteisingai apkalbėjo ar apšmeižė, 
turi šmeižtą atšaukti, garbę atitaisyti ir nuostolius, 
jei kurie iš to buvo, atlyginti. 

9, Apie dešimtąjį Dievo įsakymą. 
— Kokis yra dešimtasis įsakymas? 


Dešimtasis Dievo įsakymas yra: „Negeisk nė 
vieno daikto, kurs yra tavo artimo“. 

— Ką draudžia Dievas dešimtūoju įsakymu? 
Dešimtuoju įsakymu Dievas draudžia tikrai 
geisti svetimo turto. 


Apie Bažnyčios įsakymus. 


— Kiek yra Bažnyčios įsakymų? 
Bažnyčios įsakymų yra penki. 
— Kas davė mums penkis Bažnyčios įsakymus? 
Penkis Bažnyčios įsakymus davė mums Bažny- 
čia, ir dėl to mes juos vadiname Bažnyčios įsakymais. 
— Kas Bažnyčiai davė valdžią leisti žmonėms įsa- 
kymus? 
Leisti žmonėms įsakymus Bažnyčiai davė val- 
džią Jėzus Kristus. 
— Kokis yra pirmasis Bažnyčios įsakymas? 
Pirmasis Bažnyčios įsakymas yra: „Bažnyčios 
įsakytas šventes švęsk; sekmadieniais ir šventėmis 
Mišių klausyk“. 
— Ką liepia pirmasis Bažnyčios įsakymas? 
Pirmasis Bažnyčios įsakymas liepia Bažnyčios 
įsakytomis šventėmis Mišių klausyti, melstis ir sun- 
kių darbų nedirbti, 
— Kas turi šventadieniais Mišių klausyti? 
Šventadieniais Mišių klausyti turi kiekvienas ka- 
talikas, kuris susilaukė septynerių metų. 
— Kas gali neiti šventadieniais Mišių klausyti? 
Šventadieniais gali neiti Mišių klausyti tik tas, 
kas serga, arba jei turi ligonį prižiūrėti. 
— Ar reikia šventadieniais pamokslų klausyti? 
Šventadieniais pamokslų reikia būtinai klausyti 
kiekvienam. „Kas iš Dievo yra, Dievo žodžių klauso“, 
sako V. Jėzus. 


4 


ž. 


Sai 


— Kokis yra antrasis Bažnyčios įsakymas? 

Antrasis Bažnyčios įsakymas yra: „Pasninkus 
pasninkauk“. 

— Kas turi pasninkauti? 

Pasninkauti turi kiekvienas katalikas, turįs sep- 
tynerius metus. 

— Kam leista nepasninkauti? 

Nepasninkauti leista mažiems vaikams, ligonims 
ir tiems visiems, kurie tikrai negali pasninkauti. 

— Kokis yra trečiasis Bažnyčios įsakymas? 

Trečiasis Bažnyčios įsakymas yra: „Eik išpa- 
žinties bent vieną kartą metuose ir apie Velykas pri- 
imk Švenčiausiąji Sakramentą“. 

— Kuomet vaikai turi pradėti eiti išpažinties ir šv: 
Komuniją imti? 

Išpažinties eiti ir šv. Komuniją imti vaikai turi 
pradėti tada, kai ateina į protą, vadinasi, apie septin- 
tus metus savo amžiaus. 

— Kaip baudžia Bažnyčia tuos, kurie neina išna- 
žinties ir neima Komunijos nė vieno karto metuose? 

Tuos, kurie neina išpažinties ir neima šv. Ko- 
munijos nė vieno karto metuose, Bažnyčia baudžia 
tuoj jiems numirus: neima jų į kapus laidoti ir netaiso 
iškilmingų pamaldų už jų vėles. 

— Ar turi geras' katalikas pasitenkinti vieną kar- 
tą metuose atlikęs išpažintį ir priėmęs šv. Komuniją? 

Geras katalikas neturi pasitenkinti vieną kartą 
metuose atlikęs išpažintį ir priėmęs šv. Komuniją, o 
turi eiti išpažinties ir imti Komuniją kiek galima 
dažniau. 

— Kokis yra ketvirtasis Bažnyčios įsakymas? 

Ketvirtasis Bažnyčios įsakymas yra:  ,Drau- 
džiamomis dienomis vestuvių su triukšmingų pasi- 
linksminimu nekelk“, 

— Kada Bažnyčia draudžia pasilinksminimus kel- 
ti? . 

Bažnyčia draudžia pasilinksminimus kelti per 
Adventą, per Gavėnę, šventomis dienomis pamaldų 
laiku. 

— Kokis yra penktasis Bažnyčios įsakymas? 

Penktasis Bažnyčios įsakymas yra: „Savo baž- 
nyčią ir jos tarnus laikyti padėk“. 

— Kaip galima šelpti savo bažnyčią? 

Savo bažnyčią šelpti galima šiaip: atlikti baž- 
nyčiai reikalingus darbus, duoti bažnyčios ir jos tar- 
nų reikalams aprūpinti aukų, saugoti bažnyčios tur- 
tus ir tt. 


Apie nuodėmes, 


— Kas yra nuodėmė? 

Nuodėmė yra nepildymas laisva valia Dievo ar 
Bažnyčios įsakymų. 

— Kada nepildymas Dievo ar Bažnyčios įsakymų 
nėra laisva valia? 

Nepildymas Dievo ar Bažnyčios įsakymų nėra 
laisva valia, kai nepildydami nenumanome, kad tai 
uždrausta. 

— Keleriopų yra nuodėmių? 
Nuodėmių yra dvejopų: gimtoji ir daromoji. 
— Kas yra gimtoji nuodėmė? 

Gimtoji nuodėmė yra toji, su kuria visi mes 

gimstame, kurią paveldėjome nuo Pirmųjų Tėvų. 

— Kokis Sakramentas atleidžia mums gimtąją nuo- 
dėmę? 

— Gimtąją nuodėmę atleidžia mums šv. Krikštas. 

— Kas yra daromoji nuodėmė? 

“  „Daromoji nuodėmė yra toji, kuria mes patys 
nusidedame. 

— Kokiais būdais nusidedame ta nuodėme? 

Ta nuodėme nusidedame: 1. mintimis, 2. žo- 
džiu, 3. darbu, 4. apleidimu. 

— Ar daromosios nuodėmės yra visos lygios? 

Daromosios nuodėmės yra ne visos lygios: vie- 
nos yra mirtinos, kitos mažos. 

-- Kas yra mirtinoji nuodėmė? 

Mirtinoji nuodėmė yra neišpildymas Dievo ar 
Bažnyčios įsakymų dideliuose daiktuose ir visai lais- 
va valia. 2 

— Kaip V. Dievas baudžia už mirtinas nuodėmes? 

V. Dievas už mirtinas nuodėmes baudžia pragaru. 

— Kas yra mažoji nuodėmė? 

Mažoji nuodėmė yra peržengimas Dievo ir Baž- 
nyčios įsakymų mažuose daiktuose arba dideliuose, 
bet ne visai laisva valia. ; 

— Kaip Dievas baudžia už mažąsias nuodėmes? 

Už mažąsias: nuodėmes Dievas baudžia. mus ant 

žemės vargais, o po mirties skaistyklos kančiomis. 


III. TREčIOJI DALIS, 
Apie šv. Sakramentus, 


— Ką vadiname Dievo malone? 

Dievo malone vadiname ar Dievo dovaną, ar 
Dievo pagalbą, kurią mums Dievas duoda, kad mes 
šventi būtume ir Jo valią išpildytume. 

— Kaip gauname Dievo malones? 

Dievo malones gauname per šv. Sakramentus ir 
maldą. 

— Kas yra šv. Sakramentai? 

Šv. Sakramentai yra regimieji ženklai, Kristaus 
įstatyti, kurie mums teikia Dievo malonių. 

- — Kuriam tikslui V. Jėzus įsteigė šv. Sakramentus? 

V. Jėzus įsteigė šv. Sakramentus mūsų išgany- 
mui. 

— Kiek yra Sakramenių? 

Sakramentų yra septyni. 

— Kaip skirstomi Sakramentai? 
Sakramentai skirstomi į Sakramentus mirusių- 
jų ir gyvųjų. 
— Kurie Sakramentai yra mirusiųjų? 
Mirusiųjų Sakramentai yra Krikštas ir Atgaila. 
— Kodėl Krikštas ir Atgaila vadinasi mirusiųjų Sa- 
kramentai? 

Krikštas ir Atgaila vadinasi mirusiųjų Sakra- 
mentai dėl to, kad jie skiriami tiems, kurie turi mir- 
štamųjų nuodėmių, taigi, mirę dangaus gyvenimui. 

— Ką mums duoda mirusiųjų Sakramentai? 

Mirusiųjų Sakramentai duoda mums pašvenčia- 
mąją Dievo malonę, kuri padaro mus šventus, Dievui 
malonius vaikus. 

— Kurie yra gyvųjų Sakramentai? 

Gyvųjų Sakramentai yra: Sutvirtinimas, Šven- 
čiausias Sakramentas, Paskutinis Patepimas, Kunigy- 
stė, Moterystė. 

— Kodėl kai kūrie Sakramentai vadinasi gyvųjų 
Sakramentai? 

Kai kurie Sakramentai vadinasi gyvųjų Sakra- 
mentai dėl to, kad jie reikia imti pašvenčiamoje ma- 
lonėje. 

— Ką mums duoda gyvųjų Sakrameniai? 

Gyvųjų Sakramentai  padaugina mumyse pa- 
švenčiamąją Dievo malonę ir suteikia pašalpos gerai 
gyventi. 

— Kiek kartų galima imti Sakramentai? 

Sakramentai galima imti kai kurie tik vieną 
kartą gyvenime, kai kurie — daug kartų. 

— Kaip vadinasi Sakramentai, kurie galima tik 
vieną kartą imti? 

Sakramentai, kurie galima tik vieną kartą imti, 
vadinami nekartojami Sakramentai. 

— Kurie Sakramentai yra nekartojamieji? 

Nekartojamieji Sakramentai yra: 1. Krikštas, 
2. Sutvirtinimas, 3. Kunigystė. 

— Dėl ko nekartojamųjų Sakramentų negalima 
daugiau kaip vieną kartą imti? 

Nekartojamųjų Sakramentų negalima daugiau 
kaip vieną kartą imti, nes jie įspaudžia sielon neiš- 
dildomą žymę. 

— Kaip vadinasi Sakramentai, kurie galima dau- 
giau kaip kartą gyvenime imti? 

Sakramentai, kurie galima daugiau kartų imti, 
vadinasi kartojami Sakramentai. 

— Kurie Sakramentai yra kartojamieji? 

Kartojamieji Sakramentai yra šie: 1. Švenčiau- 
sias Sakramentas, 2. Atgaila, 3. Paskutinis Patepimas. 
4. Moterystė. 

1. Apie šv. Krikštą, 
— Kuris Sakramentas yra žmonėms pirmiausias 
ir reikalingiausias? 

Pirmiausias ir reikalingiausias žmonėms Sakra. 
mentas yra šv. Krikštas. 

— Kodėl šv. Krikštas yra pirmiausias Sakrameu- 
ias? 

Šv. Krikštas yra pirmiausias Sakramentas, nes 
prieš šv. Krikštą negalima imti kitų Sakramentų. 

— Kodėl šv. Krikštas yra reikalingiausias Sakra- 
mentas? 

Šv. Krikštas yra reikalingiausias Sakramentas, 
nes be šv. Krikšto niekas negali būti išganytas. 

— Kaip šv. Krikštas yra duodamas? - 

Šv. Krikštas yra taip duodamas: kunigas pila 
ant galvos žmogui vandenį, sakydamas: „Aš tave 
krikštiju Vardan Dievo Tėvo ir Sūnaus ir Šventosios 
Dvasios“. 

— Ką mums duoda šv. Krikštas? 

Šv. Krikštas panaikina mumyse gimtąją nuodė- 
mę ir visas ligi Krikšto nusidėtas nuodėmes; be to, 
suteikia pašvenčiamąją Dievo malonę? 

— Kuo mus padaro šv. Krikštas? 

Šv. Krikštas padaro mus Dievo vaikais ir Kri- 

staus mokiniais, arba krikščionimis. 
— Kas gali krikštyti? 

Krikštyti gali vyskupai, kunigai, o reikale, kiek- 

vienas žmogus. 

2. Apie sutvirtinimą. 


— Ką mūms duoda Sutvirtinimo Sakramentas? 
Sutvirtinimo Sakramentas duoda mums šv. Dva- 
sios dovanų pilnumą ir sutvirtina mus šv. Tikėjime. 
— Kas duoda Sutvirtinimo Sakramentą? 
Sutvirtinimo Sakramentą duoda vyskupas. 
— Kaip duodamas yra Sutvirtinimo Sakramentas? 
Sutvirtinimo Sakramentas yra taip duodamas: 
vyskupas deda krikščioniui ranką ant galvos, tepa 
“ jam kaktą šv. Krizma ir sako: „Ženklinu tave kry- 
žiaus ženklu ir tvirtinu išganymo Krizma Vardan 
Dievo Tėvo ir Sūnaus ir Šv. Dvasios“. 
— Kas reikia daryti, norint imti Sutvirtinimo Sak- 
“ ramentą? 
Š Norint imti Sutvirtinimo Sakramentą, reikia: 1, 
vyriausios tikėjimo tiesos žinoti, 2. nusivalyti miršta- 
mųjų nuodėmių ir 3. melsti Šventosios Dvasios dova- 
nų. 


3, Apie Švenčiausiąjį Altoriaus Sakramentą. 


— Kas yra Švenčiausias Altoriaus Sakramentas? 
Švenčiausias Altoriaus Sakramentas yra "tikras 
"V. Jėzaus Kūnas ir Kraujas duonos ir vyno pavidale. 
| — Kada V. Jėzus įsteigė Švenč. Sakramentą? 
V. Jėzus įsteigė Švenčiausią Sakramentą Didįjį 
. Ketvirtadienį per Paskutinę Vakarienę. 
| — Kaip V. Jėzus įsteigė Švenė. Sakramentą? 
Ž Šv. Sakramentą V. Jėzus įsteigė taip: - paėmė 
duonos, palaimino, laužė ir davė Apaštalams, saky- 
„damas: „Imkite ir valgykite, nes tai yra Mano Kū- 
nas“, paskui, paėmęs vyno taurę, palaimino ir davė 

Apaštalams, sakydamas: „Gerkite iš jos visi, nes tai 
yra Mano Kraujas. "Tai darykite Mano atminimui“. 
— Kas yra Švenčiausiame Sakramente? 
Šv. Sakramente yra patsai V. Jėzus. 
— Kodėl neregime V. Jėzaus Šv. Sakramente? 

V. Jėzaus Šv. Sakramente neregime, nes Jisai 
yra tenai pasislėpęs duonos ir vyno paridale, 

— Kas reikia daryti, norint imti Šv. Sakramentą, 
arba Šv. Komuniją? 

Norint imti Šv. Sakramentą, reikia tinkamai 
prisirengti kūnu ir siela. 

— Kaip reikia prisirengti kūnu, einant Šv. Sakra- 
mento imti? 

Einant Šv. Sakramento imti, reikia kūnu prisi- 
rengti taip: nuo vidurnakčio nieko nevalgyti ir pado- 
riai apsitaisyti. 

— Kaip reikia prisirengti siela, einant imti Šv. Sak- 
ramento? 

Einant imti Šv. Sakramento, siela reikia prisi- 
rengti taip: nusivalyti per išpažintį bent mirštamųjų 
nuodėmių ir karštai pasimelsti. 

— Kas reikia kalbėti, kaip kunigas prieš dalijimą 
Šv. Komunijos rodo žmonėms Šv. Sakramentą? 

Kai kunigas prieš dalijimą Šv. Komunijos ro- 
do žmonėms Šv. Sakramentą, reikia sakyti: „Viešpa- 
tie, nesu vertas, kad įeitum į mano širdį, bet tark žo- 
dį, o bus išganyta mano siela“. 

— Kaip reikia laikytis, imant Šv. Sakramentą? 

Imant Šv. Sakramentą, reikia pamaldžiai atsi- 
klaupti, rankos kryžium sudėti, galva pakelti, akys nu. 
leisti, lūpos pražioti. 

— Kaip reikia laikytis, priėmus Šv. Sakramentą? 

Priėmus Šv. Sakramentą, reikia atsitraukti pa- 
maldžiai nuo Dievo stalo ir pasimelsti bent 15 min, 
— Ką mums suteikia Šv. Komunija? 
Šv. Komunija suteikia mums vienybę su V. Jė- 
zumi ir padaugina mumyse Dievo malonių. 
— Kokia nuodėme nusideda tas, kas ima Šv. Ko- 
muniją sunkioje nuodėmėje? š 
Kas ima Šv. Komuniją sunkioje nuodėmėje, nu- 
sideda labai sunkia nuodėme, vadinama šventvagyste. 
— Kokia maldele katalikai Švenčiausią Sakramen- 


| tą dažniausiai garbina? 


venčiausią Sakramentą katalikai dažniausiai 
garbina šia maldele: „Garbiname Švenčiausiąjį Sak- 
: ramentą, Jėzaus Kristaus, mūsų Viešpaties, tikrąjį 
kūną ir kraują dabar ir visados ir per amžius. Amen“. 


Apie šv. Mišias. 


— Kas yra šv. Mišios? 
Šv. Mišios yra nekruvina Naujojo Įstatymo 


auka, kurioje V. Jėzus, pasislėpęs duonos ir vyno pa- 


vidaluose, aukoja save Dievui per kunigo rankas. 
— Kokią V. Jėzaus auką primena ir pakartoja šv. 
Mišios? 
Šv. Mišios primena ir pakartoja kruviną V. Jė- 
Zaus auką ant kryžiaus. 
— Kuomet įsteigė V. Jėzus šv. Mišias? 
Šv. Mišias V. Jėzus įsteigė per Paskutinę Vaka- 
rienę. 
— Kas aukoja Dievui šv. Mišias? 
3 Šv. Mišias aukoja Dievui regimu būdu kunigas, 
o neregimuų — V. Jėzus. 
— Kas reikia daryti per šv. Mišias? 

Per šv. Mišias reikia dievobaimingai laikytis, 

melstis ir mąstyti apie V. Jėzaus kančią. 
4, Apie Atgailą, 
— Kam V. Jėzus davė valdžią nuodėmes atleisti? 

Valdžią nuodėmėms atleisti V. Jėzus davė Apaš- 
talams ir jųjų įpėdiniams: vyskupams ir kunigams. 

— Kuomet vyskupai ir kunigai naudojasi valdžia 
nuodėmėms atleisti? 

Vyskupai ir kunigai valdžia nuodėmėms atleisti 
naudojasi, duodami žmonėms atgailos Sakramentą. 

— Kaip yra duodamas Atgailos Sakramentas? 

Atgailos Sakramentas yra duodamas taip: žmo: 
gus su gailesčiu išpažįsta savo nuodėmes kunigui, o 
kunigas duoda išrišimą. 

— Kurioms nuodėmėms atleisti įsteigtas Atgailos 
Sakramentas? 

Atgailos Sakramentas įsteigtas atleisti  nuodė- 
mėms, po krikšto nusidėtoms. 

— Kuriems žmonėms būtinai reikalingas Atgailos 
Sakramentas? 

Atgailos Sakramentas būtinai reikalingas žmo- 
nėms, kurie turi sunkių nuodėmių. 

— Ar kiekviena nuodėmė per Atgailos Sakramentą 
gali būti atleista? 

Per Atgailos Sakramentą gali būti atleista kiek- 
viena nuodėmė, nėt ir sunkiausia. 

— Kas reikia daryti, kad Atgailos Sakramentas ge- 
rai būtų priimtas? 

Kad Atgailos Sakramentas gerai būtų priimtas, 
reikia: 1. atsiminti savo nuodėmės, 2. už nuodėmes 
gailėtis, 3. tvirtai pasižadėti nebenusidėti, 4. nuodė- 
mės išpažinti, 5. už nuodėmes atsilyginti, 

a) Nuodėmių atsiminimas. 
— Ką reiškia nuodėmės atsiminti? 

Nuodėmės atsiminti reiškia prisiminti visa, ką 
mes pikta padarėm. 

— Kaip reikia daryti nuodėmių atsiminimas? 

Nuodėmių atsiminimas reikia daryti taip: nasi- 
traukti kur į pašalį, paprašyti Šv. Dvasios apšvietimo, 
peržiūrėti iš eilės Dievo ir Bažnyčios įsakymus ir sa- 
vo stovio priedermės. 

— Kuriais žodžiais galima paprašyti Šv. Dvasios 
apšvietimo? 

Šv. Dvasios apšvietimo galima paprašyti šiais 
žodžiais: „Ateik Šv. Dvasia, apšviesk man protą, kad 
pažinčiau ir atminčiau visas savo nuodėmes“. 

— Ar gana Atgailos Sakramentui atsiminti tiktai 
padarytos nuodėmės? 

Atgailos Sakramentui ne gana atsiminti tiktai 
padarytos nuodėmės, bet dar reikia suskaitliuoti, kiek 
kartų sunkios nuodėmės padaryta. 

— Kas reikia daryti, jei negalima tikras nuodėmių 
skaitlius atsiminti? 

Jei negalima tikras nuodėmių skaitlius atsimin- 
ti, reikia apskaitliuoti, kiek kartų, maždaug, nuodėmė 
nusidėta per dieną, savaitę, mėnesį. 

— Kurios nuodėmės aplinkybės reikia atsiminti? 

Nuodėmių aplinkybės reikia tik tokios atsiminti, 
kurios padidina nuodėmių skaitlių arba atmaino jų 
sunkumą. 

3 — Kuomet aplinkybės padidina nuodėmių skail- 
ių? 2 

Aplinkybės padidina nuodėmių skaitlių tada, 
kai įžeidžia naują Dievo ir Bažnyčios įsakymą, pav., 
kas vagia bažnyčioje, įžeidžia du įsakymu — septin- 
tąjį ir antrąjį, nes ima svetimą daiktą ir negerbia 
šventos vietos. 

b) Gailestis už nuodėmes. 
— Kas reikia daryti nuodėmes atsiminus? 

Atsiminus nuodėmes, reikia už jas gailėtis. 

— Ką jaučiame savo širdyje, kai gailimės už nuo- 
dėmes? 

Kai gailimės už nuodėmes, jaučiame savo šir- 
dyje nuodėmių pasibiaurėjimą ir skausmą su nuliūdi- 
mu, kad geriausią Dievą įrūstinome ir Jo bausmę už- 
sitraukėme. 

— Kuriais žodžiais galima išreikšti gailestis už 
nuodėmes? 

Gailestis už nuodėmes galima išreikšti šiais ž0- 
džiais: „Dieve, gailiuos už nuodėmes dėl to, kad aš 
jomis Tave, geriausią savo Tėvą, įžeidžiau, dangaus 
nustojau, pragarą pelniau“. 

— Ar būtinai reikia gailėtis už nuodėmes? 
Už nuodėmes reikia būtinai gailėtis, nes kitaip 
„ Dievas nuodėmių neatleidžia. 
— Koks turi būti gailestis už nuodėmes? 

Gailestis už nuodėmes turi būti: 1) tikras, 2) 

aukščiausias, 3) visuotinas, 4) antprigimtinis. 
— Kuomet gailestis yra tikras? 

Gailestis yra tikras, kai gailimės ne vien žo- 

džiais, bet ir širdimi. Ž 
— Kuomet gailestis yra aukščiausias? 

Gailestis esti aukščiausias, kai taip gailimės 
už nuodėmes, jog geriau visa išsižadėtume, nekaip 
Dievą kitą kartą užrūstintume, 


K 


8 — 


— Kuomet gailestis yra visuotinis? 

Visuotinis gailestis yra, kai gailimės ne už vieną 
kitą nuodėmę, bet už visas. 

— Kuomet gailestis yra antprigimtinis? 

Antprigimtinis, kai gailimės už nuodėmes ne iš 
atžvilgio į dangaus gyvenimą, bet kad Dievą įrūsti- 
nome. 

— Ar gailestis už nuodėmes iš atžvilgio į žemės gy- 
venimą yra nuodėmė? 

Gailestis už nuodėmes iš atžvilgio į žemės gyve- 
nimą nėra nuodėmė, tik neturi pas Dievą vertės. 

— Keleriopas esti gailestis? 
Gailestis esti dvejopas: tobulas ir netobulas, 
— Kuomet esti gailestis tobulas? 

Gailestis tobulas esti, kai gailimės už nuodėmes 
dėl to, kad Dievą mylime. 

— Kuomet gailestis netobulas? 

Gailestis netobulas, kai gailimės už nuodėmes 
dėl to, kad per jas nustojome dangaus, o užsitarnavo- 
me pragarą. 

— Kuris gailestis reikia žadinti, einant prie Atgai- 
los Sakramento? 

Einant prie Atgailos Sakramento, reikia žadinti 
tobulasis gailestis. 

— Kuomet būtinai reikia sužadinti tobulasis gaile- 
stis? 

Tobulasis gailestis reikia būtinai sužadinti, kai 
mirštame ir negalime išpažinties atlikti, 

— Kuriais žodžiais galima išreikšti tobulasis gai- 
lestis? | 

Tobulasis gailestis galima išreikšti tais žodžiais: 
„Dieve! gailiuos už nuodėmes dėl to, kad aš Tave vi- 
sa širdimi myliu“! 

c) Pasižadėjimas nebenusidėti. 
— Kas yra pasižadėjimas niebenusidėti? 

Pasižadėjimas nebenusidėti yra tvirta valia pa- 

sitaisyti ir saugotis nuodėmių. 
— Kas turi tvirtos valios pasitaisyti? 

Tas turi tvirtos valios pasitaisyti, kas yra pasi- 

ryžęs greičiau visa išsižadėti, negu Dievą įrūstinti. 
Ar reikia turėti tvirtos valios saugotis priežas- 
čių, kurios gundo nusidėti? 

Reikia būtinai tvirtos valios saugotis priežas- 
čių, kurios gundo nusidėti, nes kitaip tikrai nenorė- 
tume pasitaisyti, ir Atgailos Sakramentas būtų švent- 
vagiškai priimtas. 


č) Nuodėmių išpažinimas. 
— Kas yra išpažintis? 

Išpažintis yra pasakymas su gailesiu savo nuo- 
dėmių kunigui atleidimui gauti. 

— Kurios nuodėmės būtinai reikia išpažinti? 

Būtinai reikia išpažinti tik mirtinos nuodėmės ir 
jų skaitlius. 

— Kas įsteigė išpažintį? 

Išpažintį įsteigė V. Jėzus. 

— Kas yra kalbma prieš pradedant išpažintį? 

Prieš pradedant išpažintį yra kalbama visuotina 
išpažintis. Ė 

— Kaip reikia pradėti išpažintis? 

Išpažintis reikia pradėti taip: kunigui žegnojant, 
persižegnoti, pasakyti: „Garbė Jėzui Kristui. Išpažin- 
ties buvau... Dievui nusidėjau šiomis nuodėmėmis (čia 
sakyti visos nuodėmės)“. 

— Kas reikia sakyti, išpažinus nuodėmes? 

Išpažinus nuodėmes, reikia sakyti: „Daugiau 
neatsimenu, už visas nuodėmes tikrai gailiuosi, žadu 
pasitaisyti“. 

— Kaip reikia klausyti kunigo pamokymo per iš- 
pažintį? 

Kunigo pamokymo per išpažintį reikia klausyti 
atsidėjusiam ir dievobaimingai, nes tai Kristaus vieti- 
ninko pamokymas. 

— Kaip reikia laikytis, kunigui duodant išrišimą? 

Kunigui "duodant išrišimą, reikia atsiklaupti, 
muštis krūtinėn ir kalbėti Gailesčio Aktas: O mano 
Dieve, širdingai gailiuosi užrūstinęs Tave, kuris esi 
taip geras ir vertas mano didžiausios meilės. Tvirtai 
prižadu Tavo šventos malonės pagalba, daugiaus Ta- 
vęs neberūstinti. Amen. 

— Kas reikia daryti, kunigui po išrišimo subarški- 
nus į klausyklą? 

Kunigui po išrišimo subarškinus į klausyklą, 
reikia pasitraukti kur į pašalį, padėkoti Dievui už 
nuodėmių atleidimą ir prašyti Dievo malonių pasitai- 
syti. 
— Kas reikia daryti, užmiršus pasakyti nuodėmę 
per išpažintį? 

Užmiršus per išpažintį pasakyti nuodėmę, reikia 
ją pasakyti per kitą išpažintį. 

— Kuomet esti šventvagiška arba bloga. išpažintis? 

Šventvagiška arba bloga išpažintis esti, kai 1. 
nesąžiningai suskaitliuojame mirštamąsias nuodėmes, 
2. kai nesigailime tikrai už nuodėmes, 83. kai nemano- 
me tikrai pasitaisyti, 4. kai paslepiame per išpažintį 
mirštamąją nuodėmę, 5. kai nemanome tikrai atsi- 
lyginti už nuodėmes kunigo nurodymais. 

— Kaip reikia atitaisyti šventvagiška išpažintis? 
Šventvagiška išpažintis reikia atitaisyti taip: 
nueiti iš naujo išpažinties ir pasakyti: 1. kurią nuo- 
dėmę slėpei, 2. per kiek išpažinčių, 3. kiek kartų ėmei 
po tokios išpažinties Komuniją, 4. visas nuodėmes, 
padarytąsias nuo paskutinės geros išpažinties. 
d) Atsilyginimas. 
— Ką reiškia atsilyginti už nuodėmes? 
Atsilyginti už nuodėmes reiškia išpildyti visa, 
ką kunigas per išpažintį yra liepęs padaryti. 
— Kam kunigas liepia atsilyginti už nuodėmes? 
Kunigas liepia atsilyginti už nuodėmes Dievui ir 
žmonėms. E 
— Kaip ir kuomet reikia kunigo įsakytas atsilygi- 
nimas atlikti? 
Kunigo įsakytas atsilyginimas reikia taip ir tada 
atlikti, kaip ir kada kunigas liepė. 


5. Apie Paskutinį Patepimą. | 
— Kaip kunigas duoda Paskutinį Patepimą? 
Kunigas Paskutinį Patepimą duoda taip: tepa 
šv. aliejumi ligoniui akis, ausis, šnerves, lūpas, ran- 
kas, kojas ir prašo, kad Dievas atleistų nuodėmes, 
kurias ligonis nusidėjo. 
— Ką paskutinis Patepimas duoda ligoniui? 
Paskutinis Patepimas duoda ligoniui šias ma- 
lones: 1. atleidžia neišpažintas dėl negalėjimo nuodė- 
mes, 2. sustiprina pagundoms pergalėti, 3. sumažina 
laikiną bausmę už nuodėmes, 4. palengvina kūno 
kentėjimus; o kartais ir visai padeda išgyti. 
— Kas'gali imti paskutinį Patepimą? 


Paskutinį Patepimą gali imti kiekvienas katali- . 


kas, kurs atėjęs į protą sunkiai serga. 


= 
— Kiek kartų Paskutinis Patepimas galima imti? 

Paskutinis Patepimas galima tiek kartų imti, 
kiek kartų žmogus iš naujo sunkiai serga. 

— Ar begalima toje pat ligoje pakartoti Paskutinis 
Patepimas? 

Toje pat ligoje Paskutinis Patepimas kartoti ne- 
begalima, leista tai daryti tik ligoniui, kuris pasvei- 
kęs vėl pavojingai suserga. 

6. Apie Kunigystę. 
— Kaip duodamas Kunigystės Sakramentas? 

Kunigystės Sakramentas duodamas taip: vys- 
kupas deda krikščioniui rankas ant galvos ir sako tam 
“| tikrus įstatytus žodžius. 

— Ką Kunigystės Sakramentas duoda? 

Kunigystės Sakramentas duoda valdžią Mišias 
laikyti, Sakramentus duoti, žmones mokyti ir juos 
laiminti. 

— Kas gali duoti Kunigystės Sakramentą? 

Kunigystės Sakramentą gali duoti vyskupai. 

— Ar gali kunigas nustoti savo Kunigystės? 

Kunigas negali nustoti savo Kunigystės, nes Ku- 

nigystė įspaudžia neišdildomą žymę. 
7. Apie Moterystę. 
— Kaip įvyksta Moterystės Sakramentas? 

Motenystės Sakramentas įvyksta tokiu būdu: 
vyras ir moteriškė ateina į bažnyčią ir pasižada prieš 


“ kunigą visą gyvenimą ištikimi vienas kitam būti, 


drauge gyventi ir vaikus dorai auklėti, o V. Dievas 
suteikia jiems reikalingų tam malonių. 
— Kas įsteigė Moterystę ir padarė ją Sakramentu? 
Moterystę įsteigė V. Dievas Rojuje, duodamas 
Adomui Ievą Žmona, o-Sakramentu padarė V. Jėzus, 
. pridėdamas reikalingas Moterystei malones. 

IV. KETVIRTOJI DALIS, 
Apie maldą. 


— Kas yra melstis? 

Melstis yra kelti mintys ir jausmai į Dievą. 

— Ką žmogus daro, pakėlęs maldoje mintį ir jaus- 
mus į Dievą? 

Žmogus, pakėlęs maldoje mintį ir jausmus į 
Dievą: 1. gėrisi Dievo tobulybėmis, 2. dėkoja už ma- 
lones, 3. atsiprašo už padarytas nuodėmes, 4. prašo 
naujų malonių. 

— Ar reikia melstis? 

Melstis reikia, nes malda duoda garbę Dievui, 
o mums teikia reikalingų išganymui malonių. „Pra- 
šykite ir gausite“, sako V. Jėzus. 

— Ko galima Dievo išprašyti? . 

Dievo išprašyti galima visa, kas yra gera ir do- 
ra, o ypač Dievo malonių. 

— Ar leista prašyti Dievo, kas pikta ir nedora? 

Kas pikta ir nedora, Dievo prašyti neleista, nes 
tai būtų prašyti, kad ir pats Dievas negerai darytų. 

— Kaip turime melstis? 

Melstis turime atsidėję, nuolankiai, su pasitikė- 

jimu ir patvariai. 
Apie Viešpaties maldą. 
— Kuri malda yra kilniausia ir galingiausia? 

Kilniausia ir galingiausia yra Viešpaties malda, 
arba „Tėve mūsų“. 


— Dėl ko „Tėve mūsų.“ vadinasi Viešpaties mal- 
da? 

„Tėve mūsų“ vadinasi Viešpaties malda, nes 
pats Jėzus Kristus jos mus išmokė. 
— Kiek dalių turi Viešpaties malda? 
Viešpaties malda turi įžangą ir 7 meldimus. 
— Kaip skamba Vlešpaties maldos įžanga? 

Viešpaties maldos įžanga skamba taip: „Tėve 
mūsų, kurs esi danguje“! 

— Ką primena mums Viešpaties maldos įžanga? 

Viešpaties maldos įžanga primena mums, kad 
Dievas yra mūsų geriausias Tėvas danguje. 

— Ko meldžiame, sakydami: „Teesie šventas Ta- 
v0 vardas“? 

Sakydami: „Teesie šventas Tavo Vardas“, mel- 
džiame, kad visi žmonės Viešpatį Dievą pažintų, pa- 
mylėtų ir Jį garbintų. 

— Ko meldžiame, sakydami: „„Teateinie Tavo ka- 
ralystė“? 

Sakydami: „Teateinie Tavo karalystė“, mel- 
džiame, kad V. Dievas žmonėms viešpatautų ir vestų 
mus dangun. 

— Ko meldžiame, sakydami: ( „Teesie Tavo valia, 
kaip danguje, taip ir ant žemės? 

Sakydami: „Teesie Tavo valia, kaip danguje, 
taip ir ant žemės, meldžiame, kad žmonės Dievo va- 
lią taip gerai pildytų čia ant žemės, kaip šventieji pil- 
do ją danguje. 

— Ko meldžiame, sakydami:  „Kasdienės mūsų 
duonos duok mums šiandien“? 

Sakydami: < „Kasdienės mūsų duonos duok 
mums šiandien“, meldžiame, kad V. Dievas duotų 
mums visa, kas reikalinga sielos ir kūno gyvenimui, 

— Ko meldžiame, sakydami: „Atleisk mums mūsų 
kalies, kaip ir mes atleidžiamne savo kaltininkams“? 
Sakydami: „Atleisk mums mūsų kaltes, kaip ir 
mes atleidžiame savo kaltininkams“, meldžiame at- 
leisti mums mūsų nuodėmes ir bausmę už jas, kaip 
mes atleidžiame tiems, kas mums nusikalto. 
— Ko meldžiame, sakydami:  „Nevėsk mus į pa- 
gundą“? 

Sakydami: „,Nevesk mus į pagundą“, meldžia- 
me Viešpaties Dievo saugoti nuo visa, kas galėtų mus 
sugundyti nusidėti. 

— Ko meldžiame, sakydami: „Bet gelbėk mus nuo 
pikta“? 2 

Sakydami: „Bet gelbėk mus nuo pikta“ mel- 
džiame Dievo ginti mus nuo visa, kas sielai ir kūnui 
pikta. 

— Ką reiškia žodis „Amen“ Viešpaties maldos pa- 
baigoje? 

Žodis „Amen“ Viešpaties maldos pabaigoje reiš- 
kia: „Teesie taip, kaip esu meldęs“. 


Apie Angelo Pasveikinimą. 


— Dėl ko „Sveika Marija“ vadinasi Angelo pasvei- 
kinimas? “ 

„Sveika Marija“ vadinasi Angelo pasveikinimas 
dėl to, kad prasideda žodžiais, kuriais Angelas Gab- 
rielius pasveikino Mariją. 

— Kiek dalių yra Angelo pasveikinimo? 

Angelo Pasveikinimo yra trys dalys: 1. Angelo 
žodžiai: „Sveika Marija, malonės pilnoji! Viešpats 
su Tavimi“, 2. šv. Elžbietos žodžiai: „Tu pagarbinta 
tarp moterų ir pagarbintas tavo įsčios vaisius“ ir 3. 

“Bažnyčios pridėti žodžiai: „Jėzus, Šventoji Marija, 
Dievo Motina, melsk už mus nusidėjėlius dabar ir 


| mūsų mirties valandoje. Amen“. 


“ — Ar yra dar daugiau maldų be „Tėve mūsų“ 
| „Sveika Marija“? 

Be „Tėve mūsų“ ir „Sveika Marija“ yra dar 
"daugiau maldų, kaip va: „Tikiu į Dievą Tėvą“, „Gar- 
“bė Dievui“, „Viešpaties Angelas“, maldos į Angelą 
a  Sargą, prieš valgant, pavalgius ir t.t. 

— Kas reikia kalbėti, jei yra liepta treji, penkeri ir 
daugiau poterių sukalbėti? 

Jei yra liepta treji, penkeri ir t.t. poteriai sukal- 
“ bėti, reikia kalbėti „Tėve mūsų“, „Sveika Marija“, 
„Garbė Dievui“ — tiek kartų, kiek liepta poterių, o 
baigiant pridėti vieną „Tikiu į Dievą Tėvą“. 

— Kaip krikščionis baigia savo maldas? 

Krikščionis baigia savo maldas kryžiaus ženklu, 
arba žegnodamasis: „Vardan Dievo Tėvo ir Sūnaus 
ir Šventosios Dvasios. Amen“. 

Turinys, 


Poteriai. 


„ Viešpaties malda . ž 

„ Angelo pasveikinimas . |. 

„ Apaštalų Tikybos Išpažinimas Ž 
. Dešimtis Dievo Įsakymų . ž 2 2 
. Penki Bažnyčios Įsakymai . 

. Keturios tiesos, krikščioniui būtinai žinotinos 
. Septyni Sakramentai š 

. Penkios atgailos dalys . 

. Septynios didžiosios nuodėmės . 
. Keturios nuodėmės dangaus keršto šaukiamos . 
„ Šešios nuodėmės prieš Šventąją Dvasią . 
. Devynios svetimosios. nuodėmės 

. Trys žymiausieji geri darbai 

„Trys dieviškosios dorybės. |. 

„ Keturios pagrindinės dorybės . 

. Septynios didžiosios dorybės 

, Septynios Šventos Dvasios dovanos . 

. Septyni labdarybės darbai sielai 

. Septyni labdarybės darbai kūnui. 

. Trys Evangelijos patarimai š 

„ Paskutinieji daiktai 

. Garbė Dievui, Tėvui. 

„ Viešpaties Angelas 

„ Amžinąjį atilsį 

„Į Angelą Sargą 

„ Prieš pamokas 

„ Po pamokų 

. Visuotina išpažintis 


Katekizmas. 


Apie Švento Kryžiaus ženklą . | ž 
Krikščionių mokslo suskirstymas dalimis š 

I. Pirmoji dalis. 


Apie tikėjimą. 


Apaštalų Tikybos Išpažinimas 5 £ š = 
LU ——— ————— 23 
Apie Tris Dievo Asmenis „||. | | | 44 
„Apie pasaulio sutvėrimą 
Apie Angelų sutverimą | 
Apie žmogaus sutvėrimą 
Apie pirmojo Žmogaus nuodėmę 
Apie Dievo Sūnaus įsikūnijimą 
Apie Viešpaties Jėzaus gimimą 
Apie Viešpaties Jėzaus jaunystę 
„Apie Viešpaties Jėzaus krikštą . A a 
Apie 40 dienų pasninką ir velnio gundymą |. | | 
Apie Apaštalų pašaukimą ir Evangelijos apsakinėjim: 
„ Apie Paskutinę Vakarienę „||| || || 
Apie V.-Jėzaus prikalimą prie kryžiaus || || 
Apie V. Jėzaus atsikėlimą iš numirusių 
Apie V. Jėzaus įžengimą į dangų 
Apie Šventosios Dvasios atsiuntimą 
Apie Katalikų Bažnyčią „| 
Apie Bažnyčios žymes EF 
Apie Šventųjų bendravimą d 
Apie nuodėmių atleidimą | | | | || 
Apie mirtį ir apie iš numirusių atsikėlimą 
Apie paskutinį teismą = A 
Apie atskirąjį kiekvieno žmogaus teismą 
Apie dangų, skaistyklą, pragarą . |. 


II. Antroji dalis. 


Apie įsakymus || | || 
Apie dešimtį Dievo įsakymų 
1, Apie pirmąjį Dievo įsakymą 

. Apie antrąjį Dievo įsakymą 
„3. Apie trečiąjį Dievo įsakymą 

„4. Apie ketvirtąjį Dievo įsakymą 


5. Apie penktąjį Dievo įsakymą |, | | | | 
6. Apie šeštąjį ir devintąjį aka įsakymus 
7. Apie sekmųjį Dievo įsak; “+ 

8. Apie aštuntąjį Dievo įs: ina 

9. Apie dešimtąjį Dievo įsakymą 

Apie Bažnyčios įsakymus . 

Apie nuodėmės || ||. 


III. Trečioji dalis: 


Apie Šv. Sakramentus . +.) 
1, Apie šv. Krikštą 

2. Apie Sutvirtinimą 

3. Apie Švenčiausiąjį Sakramenią 
Apie šv. Mišias 4 

4, Apie Atgailą 

Apie penkias Atgailos "dališ 

5. Apie Paskutinį EU 

6. Apie Kunigystę 

7. Apie Moterystę . 


2 3 IV. Ketvirtoji dalis. 


Apie maldą 
Apie Viešpaties maldą E 
Apie Angelo Pasveikinimą 


